Sea, Sex & Sun: Το ανέμελο καλοκαιρινό εστιατόριο του Μουσείου Μπενάκη | LiFO\nΆμα εσύ δεν πας στο καλοκαίρι, το καλοκαίρι έρχεται σε σένα. Μέσα από την έκθεση «Cook8: Ο νέος τόπος εστίασης»\nΓΕΩΡΓΙΑ ΠΑΠΑΣΤΑΜΟΥ 7.7.2018\nΣτο πλαίσιο του διαγωνισμού Cook8, τρεις αρχιτέκτονες, η Δάφνη, η Δανάη και η Άννα-Μαρία, ανταποκρινόμενες στο κάλεσμα να φανταστούν το εστιατόριο του μέλλοντος, πρότειναν το έργο «Sea, sex & sun», έναν πρωτότυπο χώρο εστίασης γεμάτο με άμμο και φως. Το έργο (μαζί με τα άλλα δύο που απέσπασαν επαίνους) έχει υλοποιηθεί σε πραγματικές διαστάσεις και φιλοξενείται αυτές τις μέρες στο Μουσείο Μπενάκη, στην οδό Πειραιώς.\n— Πώς γνωριστήκατε; Είναι η πρώτη φορά που δουλεύετε ως ομάδα;\nΉμασταν συμφοιτήτριες στη σχολή Αρχιτεκτονικής της Πάτρας, χωρίς όμως να έχουμε συνεργαστεί κατά τη διάρκεια των σπουδών μας. Αποφοιτήσαμε πέρσι, το 2017. Φέτος βρεθήκαμε στην Αθήνα, στο Μεταπτυχιακό Πρόγραμμα Αρχιτεκτονικής και Αστικού Σχεδιασμού «Mediterranean Futures» και κάπως έτσι προέκυψε η συνεργασία μας και η συμμετοχή μας στον διαγωνισμό Cook8.\n— Τι ιδιαιτερότητες και τι προκλήσεις έχει η αρχιτεκτονική της εστίασης;\nΗ μεγαλύτερη πρόκληση είναι ουσιαστικά να σχεδιαστεί ένας χώρος λειτουργικός, αλλά παράλληλα πρωτότυπος.\nΤο «Sea, Sex & Sun» συνθέτει μια ψευδαίσθηση ανέμελης καλοκαιρινής ζωής, η οποία εν τέλει γίνεται έκθεμα στην πόλη, μια βιτρίνα που συνεχώς προκαλεί και προσκαλεί.\n— Πείτε μου λίγα λόγια για το έργο «Sea, sex & sun».\nΕίναι ένας χώρος εστίασης συνδεδεμένος με το ελληνικό καλοκαίρι και υπόσχεται μια ξεχωριστή εμπειρία. Βασικά στοιχεία του χώρου αυτού είναι η άμμος, το θαλασσινό φαγητό και το έντονο φως, τα οποία αντιστοιχούν στη θάλασσα, τον έρωτα και τον ήλιο.\nΗ άμμος αποτελεί τον χώρο κατανάλωσης του φαγητού χωρητικότητας οκτώ ατόμων. Οι συνδαιτυμόνες, αφού επιλέξουν το γεύμα τους, ορίζουν τον προσωπικό τους χώρο στην άμμο, την οποία καλούνται να οικειοποιηθούν ελεύθερα. Το δωμάτιο φωτίζεται τεχνητά από έναν τοίχο που φέρει φωτεινές πηγές με λευκό φως, οι οποίες αντικαθιστούν την αίσθηση του ήλιου.\n— Ποια ήταν η έμπνευση για το έργο;\nΜία από τις αρχικές μας προθέσεις ήταν να δημιουργήσουμε έναν χώρο που να σχετίζεται με την Ελλάδα και καταλήξαμε σε έναν επαναπροσδιορισμό των τουριστικών στερεοτύπων του ελληνικού καλοκαιριού.\nΣκοπός μας ήταν να σχεδιάσουμε έναν χώρο φαγητού συνδεδεμένο με τα κλισέ του τουρισμού αναψυχής, απόλαυσης και απελευθέρωσης, τις αναστολές των κοινωνικών ηθών και συμβάσεων. Θέλαμε να δημιουργήσουμε έναν χώρο που θα ερχόταν σε ρήξη με τον χώρο και τον χρόνο της πόλης, μια εκδοχή εφήμερης αποτοξίνωσης από την καθημερινότητα.\nΊσως η μεγαλύτερη πρόκληση ήταν να καταφέρουμε να συγκεντρώσουμε όλες τις λειτουργίες (χώροι παρασκευής, προετοιμασίας του φαγητού, αποθήκευσης και υγιεινής) σε μια κεντρική «νησίδα», έτσι ώστε να απελευθερωθεί ο υπόλοιπος χώρος για να δημιουργηθεί ένα τεχνητό τοπίο.\n— Τι φαγητό φαντάζεστε να σερβίρεται στον χώρο;\nΟι επιλογές κινούνται γύρω από το θαλασσινό φαγητό, σε μια πιο σύγχρονη εκδοχή του. Σερβίρεται σε χάρτινα κουτιά φαγητού, τα οποία οι επισκέπτες παραλαμβάνουν και μεταφέρουν στον προσωπικό τους χώρο στην άμμο.\nSea, sex & sun, πλάγια όψη\n— Ποια είναι τα αγαπημένα σας σημεία το καλοκαίρι στην Αθήνα;\nΆννα-Μαρία: Ο Λόφος του Μουσών και η απογευματινή βόλτα στη Διονυσίου Αρεοπαγίτου. Το βράδυ προτιμώ τα μαγαζάκια σε ταράτσες, τα Πετράλωνα και τα θερινά σινεμά του κέντρου και του Χαλανδρίου.\nΔανάη: Προσωπικά αγαπώ τη θάλασσα, συνεπώς το καλοκαίρι πιστεύω ότι ανήκει στα νότια προάστια, εκεί όπου μπορείς να την έχεις στο οπτικό σου πεδίο κάνοντας σχεδόν οτιδήποτε.\nΔάφνη: Για μένα το καλοκαίρι στην Αθήνα βρίσκεται στις μικρές κρυμμένες «οάσεις» στο κέντρο της πόλης, όπως οι καταπράσινοι κήποι και οι ταράτσες με θέα. Αγαπημένα σημεία είναι τα θερινά σινεμά, τα ανοιχτά θέατρα. Φυσικά, οι νυχτερινές βόλτες στο κέντρο είναι επίσης αγαπημένες.\nΗ έκθεση «Cook8: Ο νέος τόπος εστίασης» παρουσιάζεται έως τις 29/7 στο Μουσείο Μπενάκη (Πειραιώς 138 & Ανδρονίκου, Γκάζι) κάθε Πέμπτη & Κυριακή, 10:00-18:00, και Παρασκευή & Σάββατο 10:00-22:00. Εισιτήριο: 4-8 ευρώ.\nΕικαστικά Ένα σπάνιο δείγμα προπολεμικού καταφυγίου σε ιδιωτική πολυκατοικία της Αθήνας\nΕικαστικά Στην γκαλερί Allouche Benias ο Φαϊτάκης συνυπάρχει με τους ATH Kids\nΕικαστικά Κονγκό 2013: Μια αφροφουτουριστική ουτοπία


Κανέλα: Τα οφέλη στον οργανισμό μας | Σώμα & Υγεία\n13 Αυγούστου 2019 , Από: Σοφία Κονδυλοπούλου\nΗ κανέλα έχει θεραπευτικές ιδιότητες και είναι πλούσια με θρεπτικά συστατικά. Παράλληλα βοηθάει και στην καύση του λίπους ιδιαίτερα του τοπικού όπως είναι της κοιλιάς. Η κανέλα είναι ένα μπαχαρικό το οποίο προέρχεται από ένα αειθαλές δέντρο σε τροπικές περιοχές. Η καταγωγή της κρατάει από την αρχαιότητα όπου ο φιλόσοφος Θεόφραστος την ανέφερε ως «κυννάμωμον», δηλαδή γλυκό ξύλο. Το δέντρο της κανέλας ευδοκιμεί στην Σρι Λάνκα και στη Νοτιοδυτική Ινδία. Η κανέλα εκτός από μπαχαρικό με ωραίο άρωμα και διατροφικό πλούτο, διαθέτει και θεραπευτικές ιδιότητες. Έχει αντιφλεγμονώδη και αντιμικροβιακή δράση, χάρη στην ικανότητά της να εμποδίζει την ανάπτυξη ανεπιθύμητων βακτηρίων, μυκήτων κ.α.\nΠηγή εικόνας: Flowmagazine\nΤα κυριότερα οφέλη της κανέλας στον οργανισμό μας:\nΒοηθάει στην διατήρηση της ινσουλίνης\nΠού μπορούμε να χρησιμοποιήσουμε την κανέλα και τι μας προσφέρει\nΗ κανέλα λόγο ότι είναι «λιποδιαλυτική» μπορούμε να την χρησιμοποιήσουμε στο γιαούρτι και γενικότερα σε γαλακτοκομικά προϊόντα. Εκτός από το ωραίο άρωμα και την νοστιμιά που θα προσφέρει, θα δράσει πιο αποτελεσματικά στην καύση του τοπικού λίπους.\nΈναν άλλο τρόπο που μπορούμε να εντάξουμε την κανέλα στις διατροφικές μας συνήθειες είναι στα φαγητά. Τα κοκκινιστά είναι αυτά που κυριαρχούν, και πάντα η γιαγιά μας έβαζε στην κατσαρόλα όπου μοσχοβολούσε όλη η κουζίνα. Εκτός από το κρέας όμως μπορούμε να το εντάξουμε σχεδόν σε όλες τις σάλτσες κόκκινες και λευκές.\nΕπίσης η καθημερινή χρήση της κανέλας στα δημητριακά μας κάθε πρωί ή στον ελληνικό καφέ(το δοκίμασα μια φορά, το λάτρεψα και το συστήνω ανεπιφύλακτα) μας βοηθάει στην αποτοξίνωση και κρατάει τα επίπεδα της ινσουλίνης σταθερά.\nΗ κανέλα βοηθάει και στους ανθρώπους που έχουν καρδιακά προβλήματα. Με την λήψη ενός γραμμαρίου την ημέρα στα φαγητά ή στα αφεψήματα έχει αποδειχθεί πως μειώνει τη χοληστερίνη , τα τριγλυκερίδια καθώς και την πίεση. Όλοι αυτοί οι παράγοντες μαζί, μειώνουν σημαντικά τον κίνδυνο καρδιοπάθειας.\nΗ κανέλα εκτός από βρώσιμη μπορούμε να την χρησιμοποιήσουμε και στο πρόσωπο για τα ανεπιθύμητα σπυράκια. Βάλτε σε ένα μπολ τρεις κουταλιές μέλι και ένα κουταλάκι του γλυκού κανέλα σε σκόνη. Τοποθετήστε το πάνω στα σπυράκια και αφήστε το όλο το βράδυ, το πρωί ξεπλύνετε με χλιαρό νερό. Εφαρμόστε καθημερινά για δύο εβδομάδες και τα σπυράκια θα αφαιρεθούν από τη ρίζα. 6+1 λαχταριστά προϊόντα ομορφιάς με βιολογικό μέλι


Είστε εδώ: Home / Της «K» το ΚάΓΚΕΛΟ / Η Έλενα Ακρίτα είναι η Ελένη Λουκά της δημοσιογραφίας;\n06 Μαρτίου 2020 1326 Views\nΣυγκεκριμένα έγραψε: «Αγαπητοί δημοσιογράφοι της πλάκας, αθλητικοί και μη, όταν δεν έχει εξεταστεί η αίτηση ασύλου κάποιου δεν ξέρετε αν είναι "μετανάστης ή πρόσφυγας", είναι αιτών άσυλο, έχει δικαιώματα, έχουμε υποχρέωση απέναντι του να βοηθήσουμε. Στα σύνορα αυτή τη στιγμή δεν ξέρετε καν τι είναι οι άνθρωποι, και περιγράφοντας το θέμα σαν πολεμικοί ανταποκριτές, με λέξεις όπως "ορδές", "εισβολή", "χάος", "κίνδυνος" καταπατατε τόσο τη δεοντολογία σας, όσο και σπερνετε ρατσισμό και ξενοφοβία. Ο κλάδος σας ξύνει τον πάτο καθημερινά».\nΗ Μίνα Αρναούτη, η οποία ζει στη Λέσβο, ένα από τα νησιά που έχουν μεγάλες ροές προσφυγών και μεταναστών, σχολίασε τη δημοσίευση της δημοσιογράφου. «Η Έλενα Ακρίτα πόσο γραφική! Η δημοσιογραφία έχει τη δική της Ελένη Λουκά! Δεν ξέρουμε αν είναι μετανάστης ή πρόσφυγας κάποιος που δεν έχει εξεταστεί το αίτημα ασύλου του λέει .Που έκανε αίτημα; Σε παράνομη είσοδο με πέτρες; Και αν έρθει ένας και σας κυνηγάει γυμνός με το μόριο του έξω μη τρέξετε !!!Μπορεί απλά να είναι επιδειξίας και όχι βιαστής! Και σε κάθε περίπτωση μπορεί να του πέφτει το παντελόνι! Δεν κατηγορούμε κανέναν!»\nΜε ετικέτα: Τα αχαχούχα, Έλενα Ακρίτα,


NLP - H Αποκωδικοποίηση της Αριστείας\nCoaching & Training, Coaching & Training, Personal Coaching\nΟ Νεύρο-γλωσσικός Προγραμματισμός (NLP) είναι αποδεδειγμένα μια από τις πιο επιτυχημένες μεθόδους ατομικής εξέλιξης στον παγκόσμιο επιχειρηματικό κόσμο και στο coaching.\nΌλοι οι σπουδαίοι διεθνείς οργανισμοί αποδέχονται με σοφία πλέον το NLP ενσωματώνοντας τις τεχνικές του στην νοοτροπία του ανθρώπινου δυναμικού τους με σκοπό την ενίσχυση των επιδόσεων και της επικοινωνίας σε κάθε πλαίσιο. Το αποτέλεσμα; Κινητοποιημένοι, ενδυναμωμένοι και επιτυχημένοι εργαζόμενοι και μια εταιρική ανάπτυξη με κατεύθυνση την αριστεία καθώς είναι εμφανής η αύξηση της αποδοτικότητας και των καθαρών κερδών.\nΤο NLP είναι μια επιστημονικά και ακαδημαϊκά αποδεδειγμένη μεθοδολογία προσωπικής, επαγγελματικής και εταιρικής επιτυχίας, γι' αυτό και πολλοί το αποκαλούν η μελέτη της αριστείας.\nΗ κατανόηση του πως οι άλλοι σκέφτονται και παράγουν τις συμπεριφορές τους είναι το κλειδί για την δημιουργία ενός αποδοτικού και ευέλικτου επαγγελματικού περιβάλλοντος.\nΤο εξαιρετικό όφελος του NLP είναι η πολύ εύκολη εκμάθηση του ανεξαρτήτως επαγγελματικής κλίμακας και background, και η χρήση του συντελεί στην δημιουργία ενός ενωμένου ανθρώπινου δυναμικού όπου όλοι εργάζονται προς την επίτευξη των κοινών εταιρικών στόχων και αξιών και μπορούν να προσαρμοστούν στην όποια αλλαγή εύκολα και αβίαστα.\nΗ κομψή ανάμειξη του NLP με το Coaching ενεργοποιεί την επιτυχημένη πρωτοβουλία για θετικές αλλαγές με διάρκεια. Άλλωστε, ο συνδυασμός και των 2 έχει γίνει απαραίτητο συστατικό στην διεθνή αγορά προσωπικής και επαγγελματικής ανάπτυξης.\nΠροσθέτοντας λοιπόν την μοναδικότητα του NLP στην coaching πρακτική, αποτελεί δομικό συστατικό της μεταμορφωτικής διαδικασίας των ανθρώπων που το επιλέγουν, βγάζοντας έξω ανθρώπους με απόλυτη εστίαση στους στόχους τους μέσω μιας καινοτόμας και διεθνώς αναγνωρισμένης coaching προσέγγισης.\nΤο NLP είναι μια πρακτική τεχνολογία με όραμα και εστίαση στα επιτυχημένα αποτελέσματα.\nΣκοπός του είναι η κατανόηση της διαδικασίας της ανθρώπινης σκέψης και του νευρικού συστήματος. Είναι σημαντικό να αντιληφθούμε ότι το NLP μαζί με τις τεχνικές και τα εργαλεία του, βοηθάει τον NLP coach να βοηθήσει τον coachee στο να πάρει την ευθύνη των αποτελεσμάτων του, να ενδυναμώσει τη νοοτροπία του εστιάζοντας σε θετικές εσωτερικές συναισθηματικές καταστάσεις όπως είναι η αυτοπεποίθηση, η εσωτερική δύναμη, η αποφασιστικότητα, η συμπεριφοριστική ευελιξία σε σχέση με τις εξωτερικές συνθήκες και η εμπιστοσύνη στον εαυτό του.\nΤο NLP μαζί με το Coaching διαμορφώνουν μια πρωτοποριακή και υψηλά αποτελεσματική προσέγγιση τόσο για την προσωπική ανάπτυξη και εξέλιξη του ατόμου όσο και την επαγγελματική. Το NLP μας μαθαίνει το πώς να έχουμε μια εις βάθος εικόνα των coachees μας ώστε να μπορέσουμε να τους καθοδηγήσουμε προς τα επιθυμητά τους αποτελέσματα με έναν πολύ διακριτικό, άμεσο και αποτελεσματικό coaching τρόπο.\nΗ πιστοποιημένη εκπαίδευση Enhanced NLP Coach Practitioner περιλαμβάνει 4 διεθνώς αναγνωρισμένες πιστοποιήσεις:\nEricksonian Ύπνωση στο πλαίσιο του Coaching και του Mentoring\nΌλες οι πιστοποιήσεις είναι αναγνωρισμένες από τους μεγαλύτερους και εγκυρότερους φορείς με παγκόσμια επάρκεια:\nΑν δεν έχετε ακόμη εξερευνήσει το NLP ως μια μέθοδο αναβάθμισης και επιτυχίας στην επαγγελματική και coaching πορεία σας, τότε τώρα είναι στιγμή να το κάνετε.\nΟι διεθνώς αναγνωρισμένοι ειδικοί στο NLP της Quest for Success Ltd έρχονται στην Αθήνα για να μοιραστούν την γνώση τους μαζί σας. Και αυτή είναι μια μοναδική ευκαιρία να εκπαιδευτείτε από 2 έμπειρους εκπαιδευτές.\nΗ NLP trainer Ελεάννα Μαυρουδάκη και η International Master NLP Trainer Christine Dawson από το Ηνωμένο Βασίλειο ένωσαν τις δυνάμεις τους και δημιούργησαν μια υψηλού επιπέδου εκπαίδευση για εσάς. Η εκπαίδευση θα διεξαχθεί στα Αγγλικά κι εφόσον είστε έτοιμοι να δεσμευτείτε στην δημιουργία του μέλλοντος που επιθυμείτε, τότε αυτή η εκπαίδευση είναι για εσάς.\nΟ μέγιστος αριθμός συμμετεχόντων είναι τα 9 άτομα και έχουμε διασφαλίσει την άριστη εφαρμογή των απαραίτητων μέτρων προστασίας που προβλέπει ο ΕΟΔΥ. Η εκπαίδευση διεξάγεται μόνο 1 φορά τον χρόνο οπότε είναι καλό να κλείσετε την θέση σας άμεσα.\nεπικοινωνήστε στα παρακάτω στοιχεία:\nΕλεάννα Μαυρουδάκη: +30 6981232244\nChristine Dawson: +44 (0)161 222 5775


Καλές εμφανίσεις από τους ρίπτες στο Κιλκίς\nΠολύ καλές επιδόσεις σημειώθηκαν στους αγώνες ρίψεων "Χάρης Χατζηαδαμίδης" στο Κιλκίς. Πολλοί πρωταθλητές μας όλων των ηλικιών επέλεξαν να κάνουν ένα δυνατό πέρασμα στη διοργάνωση, με στόχο τους αγώνες που ακολουθούν.\nΗ Μαρία Τοπούζη έστειλε τη σφύρα στα 62,25 μ. και βελτίωσε το ατομικό της ρεκόρ, το οποίο ήταν 60,40 μ. από πέρυσι. Παράλληλα η αθλήτρια που γυμνάζεται με τον Χάρη Μιναρετζή έδειξε πως είναι σε θέση να "κλείσει" θέση για το Ευρωπαϊκό Πρωτάθλημα Κ18 του Γκιορ, αρκεί να επαναλάβει τη σημερινή εμφάνιση σε διοργάνωση κριτήριο της ομοσπονδίας. Τις σταθερές του εμφανίσεις συνέχισε ο Οδυσσέας Μουζενίδης, που σημείωσε 19.48 μ. με τη σφαίρα των εφήβων και 18,02 μ. με αυτή των Ανδρών. Στη σφαιροβολία Ανδρών νικητής ήταν ο Τάσος Λατιφλάρι με 18,74 μ. και δεύτερος μπροστά από τον Μουζενίδη ο Κυριάκος Ζώτος με 18.62 μέτρα.\nΣτη δισκοβολία εφήβων ο Ηλίας - Μιχάλης Γεννίκης ήταν νικητής με 51,90 μ., ενώ στη σφυροβολία Ανδρών ο Νίκος Γαβριηλίδης με 68,92 μέτρα. Η κορασίδα Ελίνα Τζένγκο πρόσθεσε μία ακόμη καλή εμφάνιση στο ενεργητικό της, αφού έστειλε το ακόντιο στα 52,65 μέτρα. Δεύτερη στο ίδιο αγώνισμα ήταν η 14χρονη Αναστασία Ντραγκομίροβα με 44,19 μέτρα. Η Σοφία Κεσσίδη λίγες ημέρες από τη βολή στα 46,05 μ., που είναι όριο για το Ευρωπαϊκό Κ18, έστειλε το δίσκο στα 44,17 μέτρα.


Μια καινοτόμος στέγαση σε καταστάσεις ανάγκης και βιώσιμος τουρισμός στο Tορίνο / A residence for emergency housing and impact tourism in Turin: LUOGHI COMUNI - COVID-19: Καλές Πρακτικές\nΒρίσκεστε εδώ:Αρχική / οικονομία / Μια καινοτόμος στέγαση σε καταστάσεις ανάγκης και βιώσιμος τουρισμός στο Tορίνο / A residence for emergency housing and impact tourism in Turin: LUOGHI COMUNI\nΜια λύση στέγασης για καταστάσεις ανάγκης και ο βιώσιμος τουρισμός στο Tορίνο: LUOGHI COMUNI\nΑκριβώς στην καρδιά του Τορίνο, ακριβώς δίπλα στα ερείπια των ρωμαϊκών τειχών και στην Porta Palatina, μία από τις τέσσερις αρχαίες πύλες της πόλης, βρίσκεται η Piazza della Repubblica, η μεγαλύτερη πλατεία της πόλης, η οποία φιλοξενεί μία από τις μεγαλύτερες ανοιχτές αγορές στην Ευρώπη, τοπικά γνωστές ως mercato di Porta Palazzo . Η πλατεία της αγοράς αντιπροσωπεύει την πύλη προς το κέντρο της πόλης και η γειτονιά της χαρακτηρίζεται από εκλεκτικά και όψιμα μπαρόκ κτίρια που για αιώνες ήταν τα σπίτια εμπόρων και εργατών. Μέσα σε ένα από αυτά τα κτίρια, μια κοινωνική επιχείρηση συνδυάζει προσεγγίσεις για να ανταποκριθεί στη στεγαστική κρίση της πόλης μέσω ενός έργου προσωρινής κατοικίας και κοινωνικής στέγασης που ονομάζεται Luoghi Comuni Porta Palazzo .\nΟ Marco Boscaglia είναι κοινωνικός λειτουργός που δραστηριοποιείται στην πρόνοια, την κοινοτική ανάπτυξη και τη συνεργασία από το 2003. Έχει συντονίσει παρεμβάσεις κοινωνικής υποστήριξης σε διαδικασίες αστικής ανάπλασης και τώρα είναι ο διευθυντής του Luoghi Comuni Porta Palazzo.\nΠοια είναι η ιστορία αυτού του κτιρίου και πότε ξεκίνησε να λειτουργεί το έργο σας;\nΑυτό το κτίριο χρονολογείται από το 1811 και αποτελεί μέρος του αρχικού σχεδιασμού της Piazza della Repubblica, καθιστώντας το επίσης σημείο ιστορικού και αστικού ενδιαφέροντος στην πόλη. Η πόλη του Τορίνο το ανέκτησε στις αρχές της δεκαετίας του 2000, μετά από είκοσι χρόνια παράνομων καταλήψεων σε κατάσταση τεράστιας παρακμής. Η πόλη του Τορίνο μπόρεσε σταδιακά να απαλλάξει το κτίριο από αυτόν τον τύπο χρήσης και η Compagnia di San Paolo (ένα από τα κύρια τραπεζικά ιδρύματα της πόλης) κέρδισε το δικαίωμα χρήσης του για τριάντα χρόνια μέσω μιας μη επιστρεπτέας επένδυσης για την ανάκτηση του κτιρίου.\nΠαράλληλα, πραγματοποιήθηκε μια συνεργασία δημόσιου και ιδιωτικού τομέα από τη διοίκηση της πόλης, το τραπεζικό ίδρυμα και τον ιδιωτικό κοινωνικό τομέα. Η διαδικασία ανακαίνισης ξεκίνησε το 2006 με μια πολύ σημαντική επένδυση από την Compagnia di San Paolo και το Luoghi Comuni Porta Palazzo άνοιξε τον Σεπτέμβριο του 2013. Εμείς, η «Coabitare Impresa Sociale srl», συμμετείχαμε μέσω διαγωνισμού και είμαστε ο διαχειριστής αυτού του χώρου από το άνοιγμά της. Είμαστε μια κοινωνική επιχείρηση, μια ΕΠΕ που έχει κοινωνικούς συνεταιρισμούς στο κοινωνικό της σώμα. Και αυτή η εταιρεία γεννήθηκε εκείνα τα χρόνια και ασχολείται με το σχεδιασμό, την υλοποίηση και τη διαχείριση κοινωνικών στεγαστικών παρεμβάσεων. Αυτή τη στιγμή, έχουμε τρεις κατοικίες: Luoghi Comuni Porta Palazzo, Housing Giulia και πρόκειται να ανοίξουμε μια νέα, την «Cascina Filanda».\nΟι προσωρινές κατοικίες μας δημιουργήθηκαν για να ανταποκρίνονται σε όσους έχουν ανάγκη για προσωρινή στέγαση, ειδικά σε αυτούς που προέρχονται από ένα μονοπάτι με στεγαστικές δυσκολίες που ορίζουμε ως «στεγαστικό άγχος».\nΠοια είναι η βάση χρηστών σας;\nΕδώ περιλαμβάνονται διάφορες καταστάσεις, που κυμαίνονται από την εργασιακή ανασφάλεια, την οικονομική ευθραυστότητα έως τις έκτακτες ανάγκες στέγασης. Περίπου το 50% όσων συμβιώνουν στους χώρους στέγασης που έχουμε είναι άτομα με στεγαστικό πρόβλημα. Το άλλο μισό είναι άτομα που έχουν μια προσωρινή ανάγκη που υπαγορεύεται από εργασίας ορισμένου χρόνου, προγράμματα κατάρτισης ορισμένου χρόνου ή άλλους λόγους που τους οδηγούν να χρησιμοποιήσουν την πόλη του Τορίνο – υγεία, σπουδές, οικογένεια, για παράδειγμα. Όλα αυτά καθορίζονται, επίσης, σαφώς από τη νομοθεσία για τη στέγαση, την αγορά μίσθωσης και ενοικίασης, η οποία στο Τορίνο ειδικότερα, και γενικότερα στην Ιταλία, έχει τεράστιες εκκρεμότητες, επομένως δεν ανταποκρίνεται στις ανάγκες που μόλις ανέφερα. Αυτός είναι ο λόγος για τον οποίο η κατοικία λειτουργεί πάντα τόσο καλά, λειτουργούμε συνεχώς με υψηλή δυναμικότητα.\nΤο κτίριο του Luoghi Comuni. Φωτογραφία (cc) Eutropian\nΠώς είναι οργανωμένος ο χώρος;\nΜπορούμε να δούμε αυτή την κατοικία ως ένα μείγμα ανάμεσα στο κοινωνικό και το λειτουργικό. Έχουμε 28 διαμερίσματα, υπάρχει χώρος συνεργασίας και επίσης νοικιάζουμε εμπορικούς χώρους σε ένα ταξιδιωτικό γραφείο αλληλεγγύης που λειτουργεί από τον κοινωνικό συνεταιρισμό Viaggi Solidali και ένα ιχθυοπωλείο, το Gallina – και τα δύο με θέα στην πλατεία της αγοράς. Επίσης, έχουμε κοινόχρηστους χώρους, που καλύπτουν σχεδόν 400 τετραγωνικά μέτρα, που χρησιμοποιούμε για δραστηριότητες που είναι επίσης ανοιχτές στο κοινό. Έχουμε φιλοξενήσει τοπικούς συλλόγους και οργανισμούς ,εκτός από τη διάθεση του χώρου για διάφορες δραστηριότητες, από τη συνέλευση των συμμετεχόντων μέχρι τις εκδηλώσεις της γειτονιάς και τις πολιτιστικές εκδηλώσεις. Οι πολυ-λειτουργικοί κοινόχρηστοι χώροι έχουν γίνει έτσι προέκταση του οικιακού χώρου για όσους μένουν εδώ, προσθέτοντας στην εμπειρία.\n– Ποιο είναι το επιχειρηματικό σας μοντέλο;\nΗ διαβίωση στις κατοικίες μας είναι μια θετική εμπειρία σύμφωνα με πολλαπλές αναφορές παρακολούθησης και ποιοτικές συνεντεύξεις, και αυτό που μας δίνει κοινωνική και οικονομική βιωσιμότητα είναι η μικτή προσέγγισή μας: ενσωματώνουμε πολύ διαφορετικούς ανθρώπους, από τον μηχανικό έως την ανύπαντρη μητέρα με παιδί, από τον νεαρό μαθητή στον ερευνητή και στον άνθρωπο που μόλις βγήκε από ένα μονοπάτι αστέγων. Αυτό το κοινωνικό μείγμα διασφαλίζει ότι η εμπειρία είναι ολοκληρωμένη και εύρυθμη. Υπάρχουν κριτήρια πρόσβασης και οι ενοικιαστές πληρώνουν με βάση τα επίπεδα εισοδήματός τους.\nΕκτός από την ενοικίαση των εμπορικών χώρων που προανέφερα, κάνουμε και κάποια τουριστική φιλοξενία. Με τα χρόνια έχουμε δημιουργήσει μια θέση που ειδικεύεται στη φιλοξενία ομάδων και οικογενειών, προωθώντας έναν εναλλακτικό, κοινωνικό και βιωματικό τουρισμό σε αντίθεση με την κανονική ξενοδοχειακή επιχείρηση. Μάλιστα, επιλέγοντας τον τόπο μας, οι τουρίστες μπορούν να υποστηρίξουν το πρόγραμμα προσωρινής μας διαμονής. Ωστόσο, η τουριστική μας εμπειρία δεν ξεκίνησε αμέσως, καθώς τα πρώτα χρόνια ασχολούμασταν αποκλειστικά με κοινωνικές κατοικίες που ήταν ανοιχτές και σε μη κατοίκους με τακτικές δραστηριότητες στο Τορίνο, στη συνέχεια με καταλύματα με δυνατότητα προετοιμασίας γευμάτων σε ξενοδοχείο και στη συνέχεια, τρία χρόνια αργότερα , επενδύσαμε σε ένα μικρό πακέτο τουριστικών διαμερισμάτων. Πήγε πολύ καλά από την αρχή, εν μέρει επειδή οι κατοικίες μας βρίσκονται στο κέντρο της πόλης και το Τορίνο απολαμβάνει μια θετική τουριστική τάση ξεκινώντας από το 2006, όταν η πόλη φιλοξένησε τους Χειμερινούς Ολυμπιακούς Αγώνες. Το Τορίνο είναι μια μεγάλη πόλη Gamma με μέση τουριστική παραμονή δύο έως τριών διανυκτερεύσεων ανά επισκέπτη και η ελκυστικότητά του συνδέεται στενά με μεγάλες εκδηλώσεις που κυμαίνονται από την πολιτιστική προσφορά μουσείων και θεάτρων, φεστιβάλ μουσικής και κινηματογράφου μέχρι διεθνείς εκθέσεις και αθλητικές εκδηλώσεις.\n– Πώς λειτουργεί το πρόγραμμα διαμονής;\nΣυνήθως, οι επισκέπτες μας φτάνουν εδώ αφού αναγνωριστούν από τον δήμο ως άτομα υπό στρες. Το Luoghi Comuni Porta Palazzo μπορεί να φιλοξενήσει ανθρώπους έως και 18 μήνες κατά τους οποίους προσπαθούν να ξαναχτίσουν τη ζωή τους.\nΜπορούν επίσης να έχουν πρόσβαση ιδιωτικά, σε λογικές τιμές και όχι απαραίτητα μέσω του δημοτικού πλαισίου. Βρίσκουν μια σταθερή βάση και ποιοτική διαμονή, ώστε αυτή η εγχώρια διάσταση να τους βοηθήσει να ανέβουν ξανά, να σταθούν στα πόδια τους. Είμαστε ένα πολυ-επαγγελματικό προσωπικό και είμαστε παρόντες έξι ημέρες την εβδομάδα, επομένως όλα γίνονται για να παρέχουμε επικοινωνία, προσανατολισμό, συνοδεία και ενεργή αναζήτηση στέγης και ευκαιριών εργασίας. Συνδέουμε πολύ με άλλες ιδιωτικές και δημόσιες υπηρεσίες της περιοχής, επομένως οι επισκέπτες μας έχουν μια ολόκληρη σειρά ευκαιριών στη διάθεσή τους.\nΥπνοδωμάτιο στο Luoghi Comuni. Φωτογραφία (cc) Eutropian\nΠώς επηρέασε τη δουλειά σας η πανδημία Covid-19;\nΚατά τη διάρκεια της πανδημίας έπρεπε να προσαρμοστούμε σε όλους τους περιορισμούς Covid, αποτρέποντας μια ολόκληρη σειρά κινδύνων που σχετίζονται με την εξάπλωση της πανδημίας. Μάλιστα, από τον Φεβρουάριο του 2020 σταματήσαμε να χρησιμοποιούμε κοινόχρηστους χώρους, οι οποίοι ήταν εξαιρετικά περιορισμένοι ακόμα και για όσους μένουν εδώ. Περιττό να πούμε ότι η έλλειψη κοινωνικότητας ήταν ένα σκληρό πλήγμα, ειδικά για τους πιο ευάλωτους. Μόνο στο τέλος του 2020 μπορέσαμε να αρχίσουμε να διοργανώνουμε ξανά μερικές περιορισμένες πρωτοβουλίες, δίνοντας απόλυτη προτεραιότητα σε όσους μένουν εδώ. Σήμερα, οι δυνατότητές μας είναι ακόμα περιορισμένες – έχουμε σχεδόν 400 τετραγωνικά μέτρα στη διάθεσή μας, αλλά μπορούμε να φιλοξενήσουμε μόνο 20 άτομα σε έναν χώρο και 12 σε έναν άλλο. Ήταν πάντα ένα μέρος με μέγιστο 99 θέσεις, αλλά αυτοί οι πρόσθετοι περιορισμοί είναι τεράστιοι. Πριν από την Covid, ο τουρισμός μας έφερνε έσοδα, αυτά τα προγράμματα όχι. Όμως, η έλλειψη εκδηλώσεων μας πληγώνει περισσότερο από την έλλειψη τουρισμού. Για εμάς δεν υπάρχει τουρισμός χωρίς πολιτισμό και το αντίστροφο.\nΑπό πλευράς τουρισμού, ήρθε η πανδημία και εξάλειψε σχεδόν πλήρως τη ροή των επισκεπτών εκτός από κάποιες πολύ μικρές περιόδους, όπως η συνηθισμένη καλοκαιρινή άνοδος. Η πόλη υπέφερε πολύ από την έλλειψη σημαντικών γεγονότων και τιμωρήθηκε περαιτέρω από το γεγονός ότι δεν συγκαταλέγεται στους κύριους τουριστικούς προορισμούς της Ιταλίας. Κατά τη διάρκεια του πρώτου lockdown έπρεπε να ακυρώσουμε το δημόσιο πρόγραμμά μας όταν είχαμε ήδη εκτυπώσει τα φυλλάδια και η επικοινωνιακή εκστρατεία είχε ήδη ξεκινήσει. Μεταξύ Φεβρουαρίου και Ιουνίου 2020, ακυρώσαμε δεκαέξι εκδηλώσεις που περιλαμβάνουν μουσική, κινηματογράφο, αφήγηση, παρουσιάσεις βιβλίων και εκδηλώσεις που διοργανώθηκαν με τους ανθρώπους που ζουν εδώ. Αυτός ήταν ο πιο αρνητικός αντίκτυπος των lockdown, γιατί ποτέ δεν επωφεληθήκαμε οικονομικά από αυτά τα γεγονότα, αλλά ήμασταν πάντα πεπεισμένοι ότι αυτή είναι η κύρια επαγγελματική μας κάρτα, είναι ακριβώς αυτό που διακρίνει την κατοικία μας από τις άλλες, δίνοντας στον τόπο ταυτότητα ενώ συμβάλλει στην οικοδόμηση κοινωνικών σχέσεων.\nΚοινόχρηστος χώρος στο Luoghi Comuni. Φωτογραφία (cc) Eutropian\nΑπό την άποψη της κοινωνικής εργασίας και της μακροχρόνιας φιλοξενίας (από ένα μήνα έως 18 μήνες), κατά τη διάρκεια της πανδημίας μπορέσαμε να εργαστούμε με εκείνες τις κατηγορίες που μπορούσαν να χωρέσουν. Έχουμε φιλοξενήσει πολλές ακόμη κοινωνικές περιπτώσεις γιατί το κοινωνικό πλαίσιο είναι σε μεγάλη ένταση. Χάρη σε μια πολυετή, παγιωμένη σχέση με την πόλη του Τορίνο, ορισμένα έργα έχουν επίσης ενταθεί: ο δήμος, όλα αυτά τα χρόνια, έχει επικεντρωθεί στις στεγαστικές πολιτικές, επομένως ουσιαστικά και συνεχώς προσπαθεί, με μεγάλη προσπάθεια, να ξεφύγει. από ένα σύστημα που βασίζεται αποκλειστικά στη δημόσια στέγαση. Είμαστε μεταξύ των κύριων συντελεστών αυτής της «νέας πνοής», και ιδιαίτερα τα τελευταία τρία χρόνια η πόλη του Τορίνο μπόρεσε να προσελκύσει ευρωπαϊκούς πόρους μέσω των κονδυλίων PON Metro . Η διάθεση αυτών των κονδυλίων γέννησε μια σειρά από κοινά έργα μεταξύ της πόλης του Τορίνο και του ιδιωτικού-κοινωνικού τομέα για τη φιλοξενία ατόμων σε κατάσταση έκτακτης ανάγκης και στεγαστικής πίεσης. Για παράδειγμα, καλωσορίσαμε αρκετούς επισκέπτες από το πρώην Ολυμπιακό χωριό στο Lingotto, όπου πολλά άτομα χωρίς έγγραφα και μετανάστες από διάφορους δρόμους ζωής κατέλαβαν την περιοχή. Το πρώην Ολυμπιακό χωριό έχει αδειάσει μέσω μιας μαζικής παρέμβασης από την πόλη του Τορίνο σε συνεργασία με την Compagnia di San Paolo. Μερικοί άνθρωποι που ζούσαν στις εγκαταστάσεις συμπεριλήφθηκαν σε πρόγραμμα πρακτικής άσκησης και επέστρεψαν στον σωστό δρόμο. Καθώς οι περισσότεροι είχαν βρει δουλειά στην εστίαση, όταν χτύπησε η πανδημία, έπρεπε να υποστηριχθούν άμεσα με διαφορετικό τρόπο. Εργαζόμασταν πάντα με εποικοδομητικό και συμμετοχικό τρόπο με κοινωνικές περιπτώσεις σε καταστάσεις έκτακτης ανάγκης, επομένως μερικοί από τους ανθρώπους σε ευάλωτες καταστάσεις έχουν επίσης μια αλυσίδα εφοδιασμού συνδεδεμένη με δημόσιες πολιτικές, πόρους και υπηρεσίες που είναι επίσης διαθέσιμες στην κατοικία μας και στα έργα που τρέχουμε.\n– Όπως αναφέρατε προηγουμένως, η έλλειψη κοινόχρηστων χώρων κατά τη διάρκεια του lockdown ήταν ένα σκληρό πλήγμα για τους κατοίκους. Πώς ήταν η ζωή στο Luoghi Comuni Porta Palazzo πριν χτυπήσει η Covid;\nΕίμαστε υποστηρικτές του κοινοτικού ιδρύματος του Porta Palazzo και έχουμε οργανώσει πρωτοβουλίες εκτός των χώρων μας. Εκτός από τους κατοίκους, πολλοί από τους ανθρώπους που συχνάζουν σε αυτόν τον χώρο μένουν εδώ στη γειτονιά. Μπορώ να πω εκ πείρας ότι μια σειρά από ευκαιρίες προκύπτουν ακριβώς από την κοινωνικότητα και τη σχέση του τόπου – για παράδειγμα, θυμάμαι όταν μια άνεργη ανύπαντρη μητέρα βρήκε δουλειά μέσω της βοήθειας ενός γείτονα ή όταν αρραβωνιάστηκαν δύο ηλικιωμένοι καλεσμένοι. Αυτά είναι τα πράγματα που δημιουργούν το μεγαλύτερο αντίκτυπο γιατί δεν κάνουμε κοινωνική αρχιτεκτονική, εδώ όλα είναι μια ευκαιρία. Δεν αναγκάζουμε ποτέ κανέναν να επιλέξει κοινωνική συνοδεία, δεν είμαστε ο δήμος ούτε οι κοινωνικές υπηρεσίες. Όσοι διασχίζουν αυτόν τον χώρο μπορούν να χρησιμοποιήσουν τις ευκαιρίες που τους παρέχουμε και έχουν σταθερή βάση γιατί έχουν σπίτι. Ακόμα κι αν αυτό δεν μπορεί να είναι το μόνιμο σπίτι τους, όταν μένουν εδώ νιώθουν πραγματικά σαν στο σπίτι τους.\nΠροσπαθούμε να επενδύσουμε λίγο περισσότερο στον τουρισμό για να επανεκκινήσουμε και να είμαστε έτοιμοι – εργαζόμαστε για τη δημιουργία βιωματικών πακέτων τουρισμού στις δομές μας – οργανωμένες ξεναγήσεις, εμπειρίες που συνδέονται με την περιοχή και τις γειτονιές όπου έχουμε κατοικίες, με ιδιαίτερη προσοχή για τις εξαιρετικές γωνιές της πόλης. Είναι κάτι που θέλουμε να συνεχίσουμε να κάνουμε και θα συμβεί, ακόμη και με νέους κανόνες, να επιστρέψουμε στα ταξίδια και την εμπειρία. Η αγορά θα αλλάξει, επομένως προσπαθούμε να επενδύσουμε για να κατανοήσουμε ποιες είναι οι νέες τάσεις και να είμαστε έτοιμοι με τα εργαλεία μας – για παράδειγμα, εδώ στο Luoghi Comuni ανακαινίσαμε ένα μέρος του κτιρίου ανοίγοντας έναν χώρο συνεργασίας co-working. Εξακολουθούμε να δυσκολευόμαστε να το αξιοποιήσουμε εμπορικά λόγω της πανδημίας, αλλά το πιστεύουμε πολύ και θα περιμένουμε γιατί, εκτός από την ιδέα coworking που σίγουρα είναι μέσα στο δρόμο μας, μια από τις νέες τάσεις στην κινητικότητα είναι η «εργασία οπουδήποτε”\nΔιάδρομος που οδηγεί σε ιδιωτικά διαμερίσματα. Φωτογραφία (cc) Eutropian\nWe are trying to invest a little more in tourism to relaunch and be ready – we have been working on the creation of experiential tourism packages in our structures – organised tours, experiences linked to the territory and to the neighbourhoods where we have the residences, with particular consideration for the excellences of the city. It is something we want to continue to do and it will happen that, even with new rules, we will return to travel and experience. The market will change, so we are trying to invest in order to understand what the new trends are and be ready with our tools – for example, here at Luoghi Comuni we have renovated a part of the building by opening a coworking space. We are still finding it difficult to commercialise it due to the pandemic, but we believe in it a lot and we will wait because, in addition to the coworking idea that is definitely up our alley, one of the new trends in mobility is “working anywhere”\nThe article was published here by the Cooperative City\nΑνηκει στην κατηγορια:κοινωνική οικονομία, οικονομία επισημασμένο με:αλληλεγγύη, καινοτομία, κοινωνική οικονομία, οικονομία


Θέμις Ζουγανέλη: καλοκαιρινή νέα capsule συλλογή THEMIS • Z – Cosmopoliti.com – Χριστίνα Πολίτη\nΠερισσότερο χαλαρή και λιγότερο συγκρατημένη, αλλά πάντοτε κομψή η νέα capsule συλλογή THEMIS • Z ορίζει τους κανόνες του σύγχρονου resort wear. Ταξιδέψτε νοερά στο νησί της Μυκόνου, στη χίπικη εποχή των 70s. Κι έπειτα φανταστείτε ανέμελα κορίτσια να περπατούν στα πλακόστρωτα σοκάκια του νησιού, αποπνέοντας έναν ανεπιτήδευτο αισθησιασμό στο πέρασμά τους.\nΤο Infinity, το iconic τετράγωνο σύμβολο του brand, εμπνευσμένο από τον φημισμένο Μαίανδρο του αρχαίου ελληνικού πολιτισμού μετατρέπεται φέτος σε ένα πολύπλοκο μοτίβο που παίζει με την τονικότητα του κόκκινου χρώματος. Συνδυασμένο με κοραλί και φούξια παίρνει τη μορφή ενός καλειδοσκοπικού print και ντύνει ένα halter-neck μάξι φόρεμα που εντυπωσιάζει. Την ίδια στιγμή, το σύμβολο Infinity παραμένει στην κλασική μεταλλική του μορφή, διακοσμώντας ως πόρπη τον έναν ώμο ενός ribbed πλεκτού μάξι φορέματος σε crisp λευκό. Η σύγχρονη εκδοχή του grecian chic!\nTags: Θέμις ΖουγανέληΘέμις Ζουγανέλη: καλοκαιρινή νέα capsule συλλογή THEMIS • Z


16/03/2018, 08:28 19\nΣε όλους εσάς που στηρίζετε την uber. Το ότι οι << ταρίφες>> έχουν δώσει μια μικρή περιουσία για να δουλεύουν νόμιμα με ένα σωρό ελέγχους δε σας νοιάζει. Ότι η uber δουλεύει παράνομα με το ισχύον νομικό πλαίσιο δε σας νοιάζει. Ότι το Ευρωπαϊκό Δικαστήριο αποφάσισε ότι πρέπει να εναρμονιστεί με το καθεστώς κάθε χώρας δε σας νοιάζει. Ότι συστηματικά φοροδιαφεύγει και η Ελλάδα χάνει πολλά χρήματα κάθε μέρα ούτε αυτό. Ότι οδηγεί στην ανεργία πανω απο 40.000 Έλληνες φορολογούμενους με ελληνικό αφμ και 60% τουλάχιστον φορολόγηση ούτε που ιδρωνετε αφού είναι<>. Οτι χρησιμοποιεί αθέμιτο ανταγωνισμό επειδή το ταξί έχει πλαφόν τιμοκατάλογο χωρίς περιθώρια διαπραγμάτευσης με τον πελάτη δεν σας νοιάζει. Ότι είναι άλλη μια πολυεθνική που προσπαθεί με αθέμιτα μέσα και πολιτική και μιντιακη στήριξη να καρπωθεί το μεταφορικό έργο της χώρας ούτε αυτό. Τα κακώς κείμενα του ταξί ειναι συγκεκριμένα και λύνονται εύκολα. Υπάρχει ειδικός αριθμός καταγγελιών αποκλειστικά για τα ταξί. Αν σας τύχει κάτι με την uber θα τηλεφωνήσετε στην Καλιφόρνια; Δεν μπορεί για μερικά ευρώ σήμερα που αύριο θα σας τα πάρουν με τόκο να διαλύσουμε έναν κλάδο και να οδηγήσουμε χιλιάδες κόσμου στην απόγνωση. Και μην ξεχνάτε ότι χωρίς να σας γνωστοποιηθεί οι πελάτες γίνεστε συνένοχοι σε παράνομες πράξεις. Εμείς οι επαγγελματίες και νόμιμοι αυτοκινητιστές θα κάνουμε ότι περνά από το χέρι μας να διαφυλάξουμε την εργασία μας και να προστατέψουμε και την υπηρεσία της μεταφοράς.\nΤο ποσό που πληρώνεις για την άδεια ταξί λέγεται μαύρο χρήμα. Και εκτός του οτι φοροδιαφεύγεις ΔΕΝ ελέγχεται και η προέλευση του ποσού. Η Uber καταστρατηγεί ένα απαρχαιωμένο πλαίσιο που θέλει τα ενοικιαζόμενα να λειτουργούν σε καθεστώς ομηρίας από τον πελάτη κι εκεί βασίζεσαι εσύ. Το Ευρωπαικό δικαστήριο αποφάσισε για το Uber-Pop και όχι για το Uber-X. Αλλά κι αυτό το έμαθες στην πιάτσα. Οι συνεργάτες και εργαζόμενοι με την Uber φορολογούνται και αποδίδουν ΦΠΑ κανονικά στο κράτος. Μάλλον θα έπρεπε να αναρωτηθείς εσύ πόσο ΦΠΑ πλήρωσες το τελευταίο τρίμηνο και μη ξεχνάς τα τσουτσούνια τους αναπτήρες και τα κοντά είναι θέλετε απόδειξη. Υπάρχουν εκτός από τα 14.000 ταξί στην Αθήνα και πάνω από 1.000.000 άνεργοι. Και οι αλλοδαποί οδηγοί ταξί Ελληνικό ΑΦΜ έχουν. Το ταξί έχει πλαφόν τιμοκατάλογο και όλοι οι ταρίφες δεν τον εφαρμόζουν. Και παίζει πολύυυ διαπραγμάτευση με τον πελάτη και αυτό το βαρεθήκαμε. Σε αντίθεση με την Uber που σε χρεώνει αυτό που είναι και με απόδειξη. Το μόνο που θα καρπωθούν εταιρείες σαν την Uber θα είναι ο απαράδεκτος επαγγελματίας ταξί που βρωμάει και ζέχνει και σπάει αυτοκίνητα στο δρόμο. Σε απόγνωση βρίσκονται ήδη πολλοί άνεργοι που θα έβρισκαν ένα μεροκάματο σαν οδηγοί Uber-X. Επίσης, παράνομοι δεν είναι οι πελάτες της Uber αλλά εσείς (και ξέρεις πολύ καλά σε τι αναφέρομαι). Και τέλος δεν θα κάνετε ΤΙΠΟΤΑ γιατί επιτέλους υπάρχει και νόμος. Και να εφαρμοσθεί. Γιατί δηλαδή επειδή πουλάνε την άδεια ταξί όσο θέλουν παράνομα, θα πρέπει να πλακώσετε στο ξύλο και όποιον τολμήσει να μπεί στον κλάδο μεταφορών;;;;;; Όχι φιλαράκο, δεν τα έχεις σκεφτεί σωστά.\nΕλλάδα Ευρώπη πρόοδος\nΞύπνα φίλε, τα πάντα αλλάζουν άρα νομοτελειακά θα έλθουν και εδώ οι αλλαγές. Τις επενδύσεις των 300 χιλιάδων για κάθε άδεια πως τις κάνατε με μέσο ετήσιο εισόδημα 5.000ευρώ ? Αν ξέρεις αγγλικά βρες του συναδέλφους σου στην Λεόν Ισπανίας και ρώτησε τους για το σύστημα που ανάπτυξαν μαζι με όλους τους φορείς των μεταφορών, ακόμη και με ιδιώτες και με όλες τις διεθνείς πλατφόρμες. Διακριτά, καθαρά, με κέρδος τα μηδέν άσκοπα χιλιόμετρα και τη μεγιστοποίηση του ώφελους των επιβατών. Δεν χρειάζεται να κανιβαλιζει κανείς την πελατεία του άλλου, δεν χρειάζεται να ταλαιπωρούν τους επιβάτες.\nΤι μας νοιαζουν 200 μικρομεσαιες επειχηρησεις και 1200 εργαζομενοι οταν εχουμε εξασφαλισει 40000 ψηφαλακια ταριφαιων(που ψηφιζαν νδ)...Το ΤΑΞΟΚ ειναι ενωμενο δυνατο\nε κατι λινατσες σαν κι εσενα\nπανε απο Αθηνα αεροδρομιο με τους πειρατες και τα κουβαδακια τους!! βαζουν τις βαλιτσες στι καθισμα και καθονται πανω για να γλιτωσουν 6€!!\nΠαρε χαμπαρι οτι η αγορα εχει ανοιξει και καθεις απο μας εχει ΔΙΚΑΙΩΜΑ να επιλεγει οτι γουσταρει.Αφου δεν νοιαζει εμενα το κουβαδακι εσυ τι κοπτεσαι;;;;Οσο για το πειρατες συνεχισε να το λες....τους κανει ακομα πιο συμπαθεις στα ματια μας\nΚατηγορούν άλλους για φοροδιαφυγή οι κατεξοχήν και κατά συρροήν φοροδιαφεύγοντες. Ποιος ταρίφας δίνει απόδειξη; Όποιος θαρραλέος πελάτης τολμήσει να ζητήσει, ακούει πρώτα μερικά γαλλικά και κατόπιν παίρνει μια της προηγούμενης εβδομάδας που έχει ο ταρίφας φυλαγμένη στο ντουλαπάκι.\n400.000.000 εκατ το χρόνο ΜΟΝΟ από τα καύσιμα .....χωρια τα άλλα κερατιατικα......μαθε πρώτα και μετά άνοιξε το στόμα σου να μιλήσεις .......\nΕίπε και μας ενημέρωσε ο έγκριτος κλέφτης Ανδρέας .......!!!!!\nΠερίπτερο-φαρμακειο κλπ κλπ\nΈχω μια ιδέα σήμερα να βάλω ένα τραπεζάκι δίπλα σε ένα περίπτερο και να βάλω πάνω σοκολατιτσες , τσιγαρακια , γαριδάκια ....λίγο οινόπνευμα μπαμπακακια και πολλά καλουδια ....και από κάτω σπέσιαλ μερικά ζευγάρια παπούτσια....ούτε άδειες ούτε εφορία ούτε τίποτα λογαριασμό σε κανέναν ούτε το όνομα μου δεν θα δίνω και τα χρήματα κάθε μέρα θα τα στέλνω στο θείο μου στο εξωτερικό ....και για όλα θα μου φταίει η συντεχνία των περιπτεραδων των φαρμακοποιών και όλων των άλλων κλάδων..... Που θα έχουν πρόβλημα μαζί μου..... Συνήθως οι συντεχνίες έχουν μέσο όρο ζωής μερικά χρονακια πως αυτή η συντεχνία έχει μια ιστορία σε όλον τον κόσμο χιλιάδων χρόνων..... μάλλον θα είναι πολύ δυνατή συντεχνία...........\nΠαρόλο που είμαι υπέρ της Beat & uber και μάλιστα χρησιμοποιώ τις υπηρεσίες της πρώτης, απο την παρακολούθηση των όσων είπαν στην επιτροπή της Βουλης οι εκπρόσωποι της κάτι μου φαινεται δεν πάει καλά. Π.χ. 1) ισχυρίσθηκε ο εκπρόσωπος της beat οτι δεν παρέχει εκπτώσεις αλλα επιστρέφει ως επιδότηση ενα ποσό στους χρήστες. Δλδ αυτη η επιδότηση τι ειναι πως φορολογείται (προκειται απο όσα ειπε για μερικά εκατομμύρια). Ειναι δωρέα, ειναι παροχή τι ειναι;;; δεν μας εξήγησε. 2) ο εκπρόσωπος της Uber λέει οτι παραβιάζονται τα προσωπικά δεδομένα όταν πρεπει να αναφερει τα στοιχεία των οδηγών, των φορέων που παρέχουν τις υπηρεσίες και τις συμβάσεις. Δλδ πως θα φορογουνται ολοι αυτοι αν δεν ειναι γνωστά τα στοιχεία τους. Ολοι οι υπόλοιποι πολίτες που καταθέτουν το παραμικρό συμφωνητικό στην εφορία τι ειναι;;;;;; Επίσης η Uber συνεργάζεται με ιδιώτες με τα δικά τους ΙΧ και υπάρχει ενα θεμα αν ο καθε ιδιώτης μπορεί να κανει ελεύθερα τον αυτοκινητιστή, τον γιατρό, τον λογιςτη, τον μηχανικό χωρίς καμία προϋπόθεση. Ειναι αστειότητα των δυο υπουργών οτι δεν δηλωσε κέρδη η Beat, σχεδόν καμία εταιρεία στα πρώτα της χρονια δεν δηλώνει κέρδη για ευνόητους λόγους. Σημασία ειναι να δηλώνει η εταιρεία τα πραγματικά ακαθάριστα έσοδα της και τις πραγματικές δαπάνες, τα κέρδη ειναι θεμα των φορολογικών αρχών να διαπιστώσουν αν και ποσά πρεπει να δηλωθούν.\n50.000.000 χρήστες έχει η uber σε όλο το κόσμο. Στις άλλες όλες νορμάλ χώρες πως δουλεύει χωρίς πρόβλημα. Ολος ο πλανήτης είναι χαζός εσείς μόνο οι ελληναράδες είστε οι έξυπνοι. Ας γράψει κάποιος φίλος από αμερική και από ευρώπη να μας πουν πόσο διαδεδομένη είναι.\nΜη περιμένετε να βγάλετε άκρη με τους κουμμουνιστες πηγαίνετε ευρωπαϊκό δικαστήριο και στους αρμόδιους επιτρόπους της ευρωπαϊκής ένωσης και επίσης καρφώστε τους και στη τρόικα οτι προσπαθούν πάλι να κλείσουν το επάγγελμα να τους κόψει τις δόσεις. Μόνο έτσι καταλαβαίνουν.\nΗ συντεχνία των ταξιτζήδων νίκησε για ακόμα μια φορά. Εδώ θέλουμε οι ταρίφες να είναι αγενείς, με βρόμικα ταξί, να μην πληρώνουν ούτε ένα ευρώ στην εφορία και φυσικά να δρουν ανεξέλεγκτοι.\nΕισαι τερμα τσιμπλας!!!\nΠερα για περα ασχετοι οσοι σχολιαζουν πραγματα που δεν γνωριζουν....Συνεχιστε!Βγαζετε πολυ γελιο και κομπλεξ βεβαιως βεβαιως.....


Τα δημοφιλέστερα μουσεία στην Ελλάδα | Discover Greece\n1.\tMουσείο Ακρόπολης. Από τα σπουδαιότερα μουσεία στην Ελλάδα. Εντυπωσιακό και ευρύχωρο, στεγάζει κάθε αντικείμενο που έχει βρεθεί στον ιερό βράχο της Ακρόπολης, καλύπτοντας μία ευρεία χρονική περίοδο από τη Μυκηναϊκή περίοδο έως την Παλαιοχριστιανική Αθήνα.\n2.\tΕθνικό Αρχαιολογικό Μουσείο. Το μεγαλύτερο μουσείο της Ελλάδας και ένα από τα σημαντικότερα στον κόσμο, με ευρήματα από όλα τα σημεία του ελληνικού κόσμου. Πάνω από 11.000 εκθέματα, σε ένα πανόραμα του αρχαίου ελληνικού πολιτισμού.\n3.\tΑρχαιολογικό Μουσείο Δελφών. Σύγχρονη μουσειακή αντίληψη, με εκθέματα από το μαντείο των Δελφών, σε ένα από τα σημαντικότερα μουσεία της Ελλάδας. Ξεχωρίζει ο περίφημος Ηνίοχος.\n4.\tΑρχαιολογικό Μουσείο Ολυμπίας. Ανεκτίμητης αξίας εκθέματα, από τα προϊστορικά ως τα πρώτα χριστιανικά χρόνια. Ξεχωρίζει η έκθεση των γλυπτών, με κορυφαίο το άγαλμα του Ερμή του Πραξιτέλη.\n5.\tΜουσείο Βασιλικών Τάφων Αιγών (Βεργίνα). Ένα υπόγειο μουσείο-τύμβος, που εγκιβωτίζει και προστατεύει τα μνημεία, φιλοξενεί τους θησαυρούς του μακεδονικού πολιτισμού, που βρέθηκαν στους βασιλικούς τάφους των Αιγών.\n6.\tΑρχαιολογικό Μουσείο Ηρακλείου. Από τα πιο σημαντικά μουσεία στην Ελλάδα και την Ευρώπη, με εκθέματα που καλύπτουν περίπου 5.500 χρόνια ιστορίας, από τη νεολιθική εποχή μέχρι τους ρωμαϊκούς χρόνους. Ξεχωρίζει η συλλογή με τις μινωικές αρχαιότητες, την τοιχογραφία των ταυροκαθαψίων, τον δίσκο της Φαιστού, κ.ά.\n7.\tΑρχαιολογικό Μουσείο Θεσσαλονίκης. Το κτήριο είναι διατηρητέο μνημείο νεότερης κληρονομιάς και αποτελεί χαρακτηριστικό δείγμα μοντερνισμού. Περιλαμβάνει εκθέματα από ανασκαφές σε όλη τη Μακεδονία.\n8.\tΑρχαιολογικό Μουσείο Δίου. Στο ισόγειο θα θαυμάσετε μια εκπληκτική συλλογή γλυπτών, ενώ στον πρώτο όροφο θα δείτε την σπάνια αρχαία ύδραυλι, ένα πνευστό–κρουστό–υδραυλικό μουσικό όργανο.\n9.\tΑρχαιολογικό Μουσείο Ρόδου, Παλιά Πόλη Ρόδου. Εκτίθενται ευρήματα από τη Μυκηναϊκή εποχή μέχρι τον Μεσαίωνα, από τη Ρόδο και τα γειτονικά νησιά.\n10.\tΜεγάλου Μαγίστρου, Παλιά Πόλη Ρόδου. Το σημαντικότερο ίσως μνημείο της Ιπποτοκρατίας, περιλαμβάνει ψηφιδωτά δάπεδα, κίονες, έπιπλα μεσαιωνικά και άλλα αντικείμενα.\n11.\tΜουσείο Προϊστορικής Θήρας. Φιλοξενεί ευρήματα από τον προϊστορικό οικισμό στο Ακρωτήρι, με εκθέματα που εντυπωσιάζουν, όπως η τοιχογραφία της Άνοιξης με τα ερωτοτροπούντα χελιδόνια, η τοιχογραφία των Πιθήκων, κ.ά.\n12.\tΜουσείο Βυζαντινού Πολιτισμού Θεσσαλονίκης. Ένα από τα πιο σύγχρονα μουσεία στην Ελλάδα με πρωτότυπες εκθέσεις για την παλαιοχριστιανική, βυζαντινή και μεταβυζαντινή περίοδο.\nΤο νέο Μουσείο της Ακρόπολης το βράδυ Το νέο Μουσείο της Ακρόπολης το βράδυ\nΕθνικό Αρχαιολογικό Μουσείο στην Αθήνα Εθνικό Αρχαιολογικό Μουσείο στην Αθήνα\nΤο άγαλμα του Ηνίοχου στο Αρχαιολογικό Μουσείο Δελφών Το άγαλμα του Ηνίοχου στο Αρχαιολογικό Μουσείο Δελφών\nΟ αρχαιολογικός χώρος της Αρχαίας Ολυμπίας Ο αρχαιολογικός χώρος της Αρχαίας Ολυμπίας\nΤο χρυσό στεφάνι του Φιλίππου Β, Βεργίνα Το χρυσό στεφάνι του Φιλίππου Β, Βεργίνα\nΜινωικό Ρυτό, ταύρος με χρυσά κέρατα Μινωικό Ρυτό, ταύρος με χρυσά κέρατα\nΑρχαιολογικό Μουσείο Θεσσαλονίκης Αρχαιολογικό Μουσείο Θεσσαλονίκης\nΈκθεμα από το Αρχαιολογικό Μουσείο Δίου Έκθεμα από το Αρχαιολογικό Μουσείο Δίου\nΤο Αρχαιολογικό Μουσείο της Ρόδου Το Αρχαιολογικό Μουσείο της Ρόδου\nTο Βυζαντινό Μουσείο στη Ρόδο Tο Βυζαντινό Μουσείο στη Ρόδο\nΑπό το Μουσείο Προϊστορικής Θήρας Από το Μουσείο Προϊστορικής Θήρας\nΑπό το Μουσείο Βυζαντινού Πολιτισμού Θεσσαλονίκης Από το Μουσείο Βυζαντινού Πολιτισμού Θεσσαλονίκης


Δευτέρα, 11 Ιουνίου 2018 11:35\nΉταν Κυριακή της αποκριάς γύρω στις ένδεκα (11) η ώρα το πρωί. Ήμουν στο σπίτι μας στο Καστόρι απόφοιτος Παιδ. Ακαδημίας και περίμενα διορισμό. Την προηγούμενη χρονιά είχα δουλέψει με σύμβαση στη Βορδώνια, το χωριό του πατέρα μου. Ήμασταν δύο δασκάλες για εκατόν πενήντα (150) παιδιά. Πολλή δουλειά. Δίδαξα Ελληνικούς χορούς, έκανα γυμναστικές επιδείξεις, οργάνωσα θέατρο, εκδρομή, με παιδάκια ξυπόλυτα και νηστικά.\nΔεν θυμόμουνα να 'χα βρεθεί σε αποκριάτικο γλέντι. Παιδί ακόμη με βρήκε η Ιταλογερμανική κατοχή. Επιδρομές, λεηλασίες, κάψιμο σπιτιών, σκοτωμοί. Πολλές φορές κινδύνευσε η ζωή μας. Κι όταν έφυγαν οι Γερμανοί ήλθαν οι Εγγλέζοι κι είχαμε τις διώξεις κατά των αντιστασιακών και άλλους σκοτωμούς. Τότε που πήγα στο γυμνάσιο Σπάρτης φρόντιζα τα αδέλφια μου και τον πατέρα μου στη φυλακή. Οι κανόνες του γυμνασίου παράλογα αυστηροί. Απαγορευόταν π.χ. να 'μαστε έξω μετά το ηλιοβασίλεμα ή να πάμε στον κινηματογράφο κ.ά. Όλ' αυτά και η ευθύνη του μεγαλύτερου παιδιού δεν μου επέτρεπαν να φέρομαι σαν έφηβος. Ήμουν πολύ πιο σοβαρή απ' ότι ταίριαζε στην ηλικία μου. Και μετά σαν δασκάλα έπρεπε πάλι να 'μαι σοβαρή. Ποιος λοιπόν να σκεφθεί γι' αποκριάτικα γλέντια. Ούτε γιορτάζαμε αποκριές στο Καστόρι τουλάχιστον από το 1940 μέχρι το 1950. Αλλά κι όταν αρχίσαμε να τις γιορτάζουμε μόνο λίγες οικογένειες από τον επάνω και κάτω μαχαλά ντύνονταν μασκαράδες και πήγαιναν στην αγορά να χορέψουν γύρω από το ωραίο σιντριβάνι. Οι οικογένειες του κεντρικού χωριού δεν ντύνονταν μασκαράδες ούτ' έβγαιναν στην αγορά να συμμετάσχουν σ' αποκριάτικα γλέντια. Αυτή η τάξη των συγχωριανών μου κατά κάποιο τρόπο περιφρονούσε την γιορτή της αποκριάτικης αμφίεσης. Το γιατί είναι μια πολύπλοκη αλλά και πολύ ενδιαφέρουσα ερώτηση. Σίγουρα όμως η περιφρόνηση του καρναβαλιού έχει σχέση με καταπιεστικά συστήματα που επεβλήθησαν δια μέσου των αιώνων.\nΌσο όμως κι αν ζει ο άνθρωπος κάτω από καταπίεση πάντα υπάρχει μέσα του ο αυθεντικός άνθρωπος αυτός που ζητάει λευτεριά. Κι ήταν αυτός ο αυθεντικός άνθρωπος που ξύπνησε μέσα μου 'κείνο το μεσημέρι της αποκριάτικης Κυριακής του 1955. Τότε λέω στην αδελφή μου. «Σκέφτηκα να ντυθούμε φέτος. Ποιος ξέρει αν θα μπορέσουμε να ζήσουμε αποκριάτικη γιορτή με αμφίεση». Η αδελφή μου που ήταν πιο αυθόρμητη από μένα συμφώνησε αμέσως. Σκεφτήκαμε να ντυθούμε ένα ζευγάρι. Αυτή που ήταν πολύ ψιλή άνδρας - τσιγγάνος - κι εγώ τσιγγάνα. Τη δική της αμφίεση τη συναρμολογήσαμε εύκολα. Η δική μου όμως απαιτούσε υλικά και δουλειά. Τότε η θεία Σούλα Λαμπράκη - ωραίος άνθρωπος - κατεβάζει την κλαράτη κουρτίνα της τραπεζαρίας της και μου τη δίνει να φτιάξω τη φούστα. Η θειαγιώργενα η Τζελεπή η πιο πρόσχαρη γειτόνισσα μας έβγαλε και μου 'δωσε τις δαντέλες από τα μαξιλάρια της. Κι εγώ άρχισα πυρετωδώς να τρυπώνω και να στριφώνω και σε περίπου μία ώρα η φούστα ήταν έτοιμη. Η δημιουργία της αμφίεσης με κοινωνική συμπαράσταση ήταν μέρος του αυθορμητισμού και της αυθεντικότητας της αποκριάτικης γιορτής. Αυτός ο αυθορμητισμός κι η αυθεντικότητα μειώνεται στο ελάχιστο όταν αγοράζουμε έτοιμες αμφιέσεις. Είχα και μια μαύρη ζακέτα γκρο, μια σπανιόλικη μαντίλα, δώρο του ξαδέλφου μου Γιάννη Κολλινιάτη από την Αθήνα και σκουλαρίκια καμπάνες που μου 'χε δωρίσει η θεία Σούλα κι ήμουν έτοιμη.\nΑρχίσαμε να επισκεπτόμαστε φιλικές μας οικογένειες. Πήγαμε στην Χριστίνα Πατσιατζή, την Χρυσάφω Δημητρακάκη, την Ευτυχία Μελά, την Αγγελική Τζωρτζάκη και δε θυμάμαι ποιες άλλες. Είχαμε καλυμμένα τα πρόσωπα μας και τους ήταν αδύνατον να μας αναγνωρίσουν γιατί δεν πήγαινε ο νους τους ότι είχαμε ντυθεί καρναβάλια. Όταν βγάζαμε τα καλύμματα του προσώπου μας χαίρονταν πολύ - μας αγαπούσαν αυτές οι κυρίες -κουβεντιάζαμε μας σέρβιραν και φεύγαμε. Μ' 'κείνη μας την πράξη, χωρίς να το γνωρίζουμε, σπάσαμε τον πάγο μιας επιβεβλημένης σοβαροφάνειας. Την άλλη μέρα, την Καθαρή Δευτέρα, σχεδόν όλο το χωριό βγήκαν μεταμφιεσμένοι στην αγορά και μεταξύ αυτών και κάποιες από τις κυρίες που δεν είχαν ξαναβγεί. Το πνεύμα της αποκριάς ένωσε την κοινωνία του χωριού μας ανεξαρτήτως τάξης και ιδεολογίας. Θυμάμαι κει που χορεύαμε γύρω από το σιντριβάνι μαζί με άλλα παιδιά ήταν κι ο αδελφός μας ο Γιάννης. Είχε βάλει μαύρες φαβορίτες και του πήγαιναν πολύ με το λευκό πουκάμισο. Μέσα σε 'κείνο το ξεφάντωμα παίρνω την πρωτοβουλία και τους καλώ όλους -τουλάχιστον πολλούς- στο σπίτι μας. Τρεις γύρους ήταν ο χορός στη μεγάλη σάλα. Κι ο πατέρας μου, προοδευτικός άνθρωπος, δεν μας είπε να σερβίρουμε τους καλεσμένους μας. Πήγε στο κατώι έφερε δυο κανάτες κρασί έβαλε στο τραπέζι μαζί με την μητέρα μου ελιές, κρεμμυδάκια φρέσκα, ταραμά, λαγάνα κι ό,τι άλλο νηστίσιμο είχαν και κέρναγε τον κόσμο ενώ εμείς χορεύαμε. Όλοι ζούσαμε τον ενθουσιασμό της αποκριάς. Αυτόν που καταργεί τις διακρίσεις μεταξύ των ανθρώπων. Εκεί ήταν ακόμη και πολιτικοί μας διώκτες.\nΤο αποκορύφωμα του ξεφαντώματος ήταν στο καμάρι τις πρωινές ώρες της Τρίτης. Εκεί έζησα όλο το νόημα του ενθουσιασμού. Ένα αίσθημα ελευθερίας όταν το άτομο ενώνεται αρμονικά με την κοινωνική του ομάδα. Για μια στιγμή τραγουδούσαμε και χόρευα το «σκαλί θα κατεβώ τ' αμπέλι να πατήσω - κι όπως έλεγα - και μεσ’ τα κλιματόφυλλα να σε κορφολογήσω» άπλωνα το χέρι μου εν είδει δρεπανιού προς το κεφάλι κάποιου από τους πολιτικούς διώκτες του πατέρα μου. Κι όμως 'κείνη η χειρονομία στο χορό με το τραγούδι ήταν έκφραση συμφιλίωσης.\nΗ αμφίεση και τα γλέντια της αποκριάς όταν είναι αυθεντικά κι αυθόρμητα προσφέρουν στιγμές ανθρωπιστικής ανάτασης. Γιατί τα δημοτικά μας τραγούδια κι οι Ελληνικοί πολυποίκιλοι χοροί μας ήταν αισθητικά ωραία. Για τον Γκαίτε τα δημοτικά μας τραγούδια είναι συνέχεια του Ομήρου. Μπορεί τότε να μη ζούσαμε την ανθρωπιστική ανάταση που προσφέρουν οι τέχνες υψηλής αισθητικής ποιότητας όμως μπορούσαμε να ζούμε ένα είδος αυθεντικού ενθουσιασμού.\nΕγώ δεν ξανάζησα τέτοια αποκριά. Γιατί ξενιτεύτηκα - κάτι που δεν γνώριζα τότε. Έτσι δεν μπορούσα να ζήσω το κοινωνικό γιορτάσι της δικής μου κοινωνίας, του χωριού μου, κει που βρισκόταν ο πυρήνας του είναι μου. Επιπλέον τότε έφυγαν πολλοί Καστανιώτες για την ξενιτιά και το χωριό μας σχεδόν ερήμωσε.\nΓι’ αυτό μακαρίζω τον εαυτό μου, που είχα την τύχη έστω και για μια φορά στη ζωή μου να ζήσω την ανάταση ψυχής που προσφέρει ένα αυθεντικό αποκριάτικο γιορτάσι.\nΕλένη Κάντζα - Σουλικιά\nΕκπαιδευτικός 6 Φεβρουαρίου 2009\nΥ. Γ. Πριν από τη μεγάλη φευγάλα της μετανάστευσης το χωριό μας ήταν γεμάτο ζωή. Κάθε πρωί που πηγαίναμε στον κάμπο ο δρόμος από τον Αϊ-Λιά μέχρι την Κουτσουρούμπα και πιο κάτω ήταν γεμάτος κόσμο. Αληθινό πανηγύρι. Ζούσαμε μια κοινωνικότητα απίστευτη. Εκεί υπήρχε διάλογος, αστεία και πειράγματα. Ήταν πράγματι ωραία! Μετά τη φευγάλα της δεκαετίας του 1950 ερημιά... και τα χωράφια έγιναν λόγγοι.\nΕΕ: Εγκρίθηκε η χρήση του εμβολίου των Pfizer/BioNTech κατά της Covid-19\nΟ Ευρωπαϊκός Οργανισμός Φαρμάκων (EMA) ενέκρινε την χρήση του εμβολίου των Pfizer/BioNTech κατά της Covid-19 ανοίγοντας τον δρόμο για την…\nΗ Παιδεία στη χώρα των θαυμάτων\nMenu\t ΑΡΧΙΚΗΠΟΛΙΤΙΣΜΟΣ— ΙΣΤΟΡΙΚΑ—— ΑΡΘΡΑ—— ΜΕΛΕΤΕΣ— ΛΑΟΓΡΑΦΙΚΑ—— ΚΑΛΛΙΑΝΗΣ ΔΗΜ.— ΟΙ ΛΕΞΕΙΣ ΜΑΣ— ΕΙΚΑΣΤΙΚΑ— ΜΑΡΤΥΡΙΕΣ— ΣΥΝΤΑΓΕΣΕΙΔΗΣΕΙΣ— ΤΟΠΙΚΕΣ— ΕΥΡΩΠΑΪΚΑ ΘΕΜΑΤΑ— ΔΙΕΘΝΕΙΣ— ΕΣΩΤΕΡΙΚΕΣ— ΣΠΟΡ—— ΠΟΔΟΣΦΑΙΡΟ——— ΣΟΥΠΕΡ ΛΙΓΚΑ——— Γ΄ ΕΘΝΙΚΗ—— ΣΤΙΒΟΣ—— ΜΠΑΣΚΕΤ— ΤΟ ΘΕΜΑ— ΑΥΤΟΔΙΟΙΚΗΣΗ— ΟΙΚΟΝΟΜΙΚΑ ΝΕΑ— ΥΓΕΙΑ— ΔΗΜΟΤΙΚΑ— ΝΕΑ ΤΗΣ ΠΕΡΙΦΕΡΕΙΑΣ— ΑΣΤΥΝΟΜΙΚΑ— ΚΑΙΡΟΣΕΠΙΣΤΗΜΗΣΥΝΕΡΓΑΣΙΕΣ— ΑΠΟΨΕΙΣMULTIMEDIA— GALLERIESe-ΕΚΘΕΣΗ


Kουραμπιέδες με ...κοκαΐνη - ΤΟ ΜΑΤΙ - Άνοιξε τα μάτια σου....\nKουραμπιέδες με ...κοκαΐνη\nWritten By Ανώνυμος on 29 Αυγ 2011 | 16:45\nΦορτίο με περισσότερα από 60 κιλά ανόθευτης κοκκαϊνης εντοπίστηκε σε φορτηγό γνωστής αλυσίδας ζαχαροπλαστείων με προορισμό την γειτονική Βουλγαρία.\nΟι έμποροι ναρκωτικών προσπάθησαν να περάσουν το φορτίο από τα σύνορα, καμουφλάροντας την κοκαΐνη σε άχνη ζάχαρη την οποία και πασπάλισαν σε 650 κιλά παραδοσιακούς κουραμπιέδες, τους οποίους μετέφεραν σε κουτιά γνωστού ζαχαροπλαστείου.\nΑπό λάθος της οργάνωσης, το σχέδιο αποκαλύφθηκε μετά από καταγγελία που έγινε σε γραφείο κηδειών στα βόρεια προάστια. Το γραφείο, που την προηγούμενη εβδομάδα είχε αναλάβει την διαδικασία κήδευσης ενός ηλικιωμένου, παρήγγειλε από το εν λόγω ζαχαροπλαστείο μαζί με τα κόλλυβα και τις ελιές και μια ποσότητα παραδοσιακών κουραμπιέδων.\nΤο μέλος της οργάνωσης που εργάζεται στο εργαστήριο του ζαχαροπλαστείου παρέδωσε, από λάθος, τους κουραμπιέδες του απαγορευμένου φορτίου οι οποίοι και προσφέρθηκαν στους παρευρισκόμενους της κηδείας.\nΟι αρχές μετά την καταγγελία πραγματοποίησαν έφοδο στο εργαστήριο του ζαχαροπλαστείου όπου βρήκαν υπολείμματα κοκαΐνης και ανέκριναν το μέλος της οργάνωσης οποίος στην συνέχεια τους οδήγησε στην σύλληψη των υπόλοιπων δραστών και στην κατάσχεση του φορτίου.\nΑναρτήθηκε από Ανώνυμος στις 16:45


EQ games - Πώς επιλέγουμε το σύντροφό μας;\nΗ εξερεύνηση των συναιθημάτων\nΠαντομίμα συναισθημάτων (ΝΕΟ)\nΠώς επιλέγουμε το σύντροφό μας;\nΔεν είναι τυχαία η επιλογή μας να εμπλακούμε και να παραμείνουμε σε μια συντροφική σχέση με ένα συγκεκριμένο άτομο. Η διαδικασία επιλογής είναι πολύπλοκη, όμως η μελέτη των παραγόντων που παίζουν ρόλο σε αυτή τη διαδικασία μπορεί να μας βοηθήσουν στη συνειδητοποίηση μοτίβων και κατά αυτόν τον τρόπο στη βελτίωση της προσέγγισής μας στη συντροφική μας σχέση.\nΤο άτομο που επιλέγουμε ως το σύντροφό μας σε μια μακροχρόνια σχέση είναι συχνά κάποιος που θα μας επιτρέψει να έχουμε το ρόλο που είχαμε στην οικογένεια προέλευσης. Με άλλα λόγια εάν είχατε εκπαιδευτεί από τους γονείς σας να φροντίζετε για τους άλλους στην οικογένεια (ενδεχομένως παραβλέποντας τις δικές σας ανάγκες) θα βρείτε έναν σύντροφο ο οποίος χρήζει φροντίδας. Ο ρόλος που διαδραματίζουμε στην οικογένεια προέλευσής μας διαμορφώνεται επηρεαζόμενος από τη σειρά γέννησης μας, τον αριθμό των παιδιών στην οικογένεια, το φύλο των παιδιών, την προσωπικότητα των γονέων μας, το ρόλο των παιδιών που γεννήθηκαν πριν από εμάς. Κάθε παιδί που γεννιέται στην οικογένεια συχνά παίρνει έναν καινούργιο ρόλο, διαφορετικό από αυτόν των αδελφών που προπορεύθηκαν.\nΕξίσου σημαντικός παράγοντας στην επιλογή συντρόφου είναι η εικόνα-πρότυπο που έχουμε για τη μητέρα και τον πατέρα μας. Σύμφωνα με την ψυχολόγο Anne Teachworth (1994) ακόμη πιο καθοριστικός παράγοντας για την εξέλιξη της δικής μας συντροφικής σχέσης είναι η σχέση των γονέων μας. Αυτό που προκαθορίζει συχνά την έκβαση της συντροφικής σχέσης δύο ανθρώπων είναι η μορφή της σχέσης των δικών τους γονέων.\nΕάν θέλετε λοιπόν να διερευνήσετε τη διαδικασία επιλογής του συντρόφου σας και να βελτιώσετε λανθασμένα μοτίβα στη συντροφική σας σχέση:\nΘυμηθείτε πώς ήταν η σχέση των γονέων σας όταν ήσασταν περίπου 6 ετών. Ποιος από τους δύο ήταν πιο εξωστρεφής; Ποιος φρόντιζε περισσότερο τον άλλο; Ποιος εξέφραζε το θυμό του ή ποιος τον συσσώρευε; Ποιος ήταν ο ισορροπιστής; Υπήρχε ανταγωνισμός ή ζήλεια στη σχέση τους;\nΦέρτε την εικόνα του τελευταίου σας συντρόφου στο μυαλό σας. Ποιόν από τους δύο γονείς σας σάς θυμίζει περισσότερο; Ο γονέας που σας θυμίζει είναι το πρότυπο συντρόφου σας. Αυτό σημαίνει ότι ασυνείδητα επιλέγετε αυτού του τύπου ανθρώπους ως συντρόφους.\nΟ άλλος σας γονέας είναι το πρότυπο ενήλικα για εσάς. Αυτό σημαίνει ότι έχετε αρκετά κοινά στοιχεία στην προσωπικότητα σας με αυτόν τον γονέα. Όταν διαπιστώσετε ποιο είναι το πρότυπο συντρόφου και ποιο το πρότυπο ενήλικα που είναι αποτυπωμένα στο ασυνείδητό σας πιθανόν να γίνει σαφές ότι επαναλαμβάνετε στη δική σας συντροφική σχέση το μοτίβο συντροφικής σχέσης των γονέων σας (το οποίο έχετε διδαχθεί ως μικρά παιδιά).\nΠαρατηρήστε τη στάση σας απέναντι στο σύντροφό σας. Ίσως τώρα σας είναι πιο εύκολο να ερμηνεύσετε τα εμπόδια στη συντροφική σας σχέση. Επαναλαμβάνετε λάθη που βιώσατε στη σχέση των γονέων σας όπως η επίκριση, η παθητική επιθετικότητα, η αμυντικότητα, ο σαρκασμός ή η περιφρόνηση; Τώρα θα είναι πιο εύκολο να καταλάβετε γιατί εσείς οι ίδιοι τοποθετείτε εμπόδια στην επικοινωνία σας. Αυτό μάθατε στο ‘σχολείο σχέσεων’ ως παιδί, δηλαδή στη σχέση των γονέων σας.\nΕάν μπορούσατε να αλλάξετε τον τρόπο που επικοινωνούσαν οι γονείς σας όταν ήσασταν μικρό παιδί τι θα τους είχατε συμβουλέψει; Φανταστείτε πώς θα ήταν μαζί εάν ακολουθούσαν τις συμβουλές σας. Ακριβώς αυτές τις συμβουλές χρειάζεται να ακολουθήσετε εσείς!\nΓια μερικούς ανθρώπους είναι πολύ δύσκολο να γίνει αντιληπτό ότι επαναλαμβάνουν το μοτίβο της σχέσης των γονέων τους. Σε κάποιες περιπτώσεις οι άνθρωποι έχουν διαφοροποιήσει το μοτίβο τους μετά από δυσκολίες στο ιστορικό των συντροφικών τους σχέσεων ή άλλες τραυματικές εμπειρίες. Είναι όμως σίγουρα ενθαρρυντικό να γνωρίζουμε ότι έχουμε τη δυνατότητα να παρεμβαίνουμε στην επιλογή του τύπου του συντρόφου μας και του τρόπου με τον οποίο θα επικοινωνούμε μαζί του.\nΜοναδικά παιχνίδια μάθησης & διασκέδασης


Ι.Ν.Αγίας Βαρβάρας Πατρών κ' Οσίου Σάββα: Σεπτεμβρίου 2018\nΗ αξία του ενός Γιώτα (ι)\nΠοιος το περίμενε πως το μικρό αυτό γραμματάκι, το γιώτα (ι ) θα έπαιζε τόσο σπουδαίο ρόλο στην ιστορία της ανθρωπότητας! Έπαιξε μοναδικό ρόλο στη Λατινική αριθμολογία αποτελώντας τη μονάδα Ι-1. Και την τεράστια αξία που αποκτά το Γιώτα στη Λατινική οικονομία παρέα με κάποια μηδενικά- όμικρον.\nΑλλά αυτό το Γιώτα (Ι) έπαιξε και δημιούργησε μεγάλο σάλο για τις έριδες και διαμάχη των Πατέρων της Εκκλησίας της Α΄ Οικουμενικής\nΣυνόδου και αιρεσιάρχη Αρείου γύρω από τους όρους “Ομοούσιος” και “Ομο(ι) ούσιος”.\nΑλλά και στην πολιτική ζωή της αυτοκρατορίας αυτό το Γιώτα βύθισε σε περιπέτειες τη χριστιανοσύνη- Ρωμηοσύνη. Χιλιάδες ψυχές παραπλανήθηκαν και παρασύρθηκαν από το πανούργο αυτό γραμματάκι που φαίνονταν παντού.\nΟ Χριστός είχε πει: “έως αν παρέλθει ο ουρανός και η γη, ιώτα εν η μία κεραία ου μη παρέλθει από του νόμον έως αν πάντα γένηται”.\nΠαρ’ όλες όμως τις περιπέτειες που είχε το γραμματάκι αυτό, έχει και μία θετική παρουσία από ιστορικής πλευράς. Πολλές φορές παρουσιάσθηκε σαν από μηχανής Θεός υψώνοντας το ανάστημα του, για να χωρίσει δύο αντιμαχόμενες λέξεις. Η πάλι οριζοντιώθηκε να συνδέσει ή να ενώσει δύο διαφορετικές λέξεις.\nΌμως το σημαντικότερο ρόλο του έπαιξε σ’ ένα έργο που κράτησε πάνω από χίλια χρόνια έχοντα μέγεθος ακόμη και μεταϊστορικό. Ο κορυφαίος των αυτοκρατόρων, Μ. Κωνσταντίνος, άγιος και ισαπόστολος, επέλεξε αυτό το μικρό γραμματάκι για τη δυσκολότερη αποστολή της ιστορίας. Ό, τι δεν μπόρεσαν οι στρατοί, οι σύμβουλοι και οι στρατοί να πετύχουν, το κατάφερε το γιώτα. Διότι το μικρό αυτό γράμμα αναβαπτισμένο στη χάρη του ονόματος του Ιησού Χριστού ως αρχικό γράμμα του ονόματος του Θεανθρώπου Κυρίου, καθαγίασε το εντελώς νέο ιστορικό μέγεθος της Οικουμένης, μετατρέποντας τη Ρωμαϊκή σε Ρωμαίικη αυτοκρατορία. Ο ίδιος ο Ιησούς Χριστός αναμόρφωσε, διαμόρφωσε και μεταμόρφωσε την παραμόρφωση της παλαιάς Ρώμης σε Νέα Ρώμη, σε μαρτυρική Ρωμαίικη Χριστοκρατία.\nΗ Ρωμαίικη αυτοκρατορία, φορέας της Ρωμιοσύνης, αποτελεί από τα χρόνια του ιδρυτή της Μ. Κωνσταντίνου, το χώρο μέσα στον οποίο χωρεί ο χορός της Εκκλησίας στην οικουμενική, την αυθεντική και την ιστορική της διάσταση. Κι όλα αυτά χάρη σ’ ένα γιώτα (ι).\nΗ Ρωμαίικη αυτοκρατορία, που οι Φράγκοι την κάλεσαν “Βυζάντιο” για δικούς τους λόγους, αποτελεί και σήμερα τη Ρωμηοσύνη Ορθοδοξία, τον τόπο και τον τρόπο για την επίτευξη του ευαγγελικού χωρίου “ίνα πάντες εν ώσιν”. Πρόκειται για ένα παρεξηγημένο και παρερμηνευμένο αγιογραφικό χωρίο που χρησιμοποιούν για να διακηρύξουν την “ενότητα” της ορθοδοξίας με την μη ορθοδοξία, με την αίρεση στα πλαίσια ενός οικουμενισμού.\nΤο “ίνα πάντες εν ώσιν προϋποθέτει πίστη, στο Χριστό, στους Αγίους, τους μάρτυρες, τους Πατέρες της μιας και μοναδικής Εκκλησίας, δηλαδή την Ορθόδοξη Εκκλησία. Και πραγματοποιείται μόνο μέσα στα πνευματικά όρια της Ρωμηοσύνης, όπου “ουκ ένι άρσεν και θήλυ”, αλλά “πάντες εσμέν Ρωμηοί” με την κοινή-καινή ουράνια πατρίδα , τη Βασιλεία του Θεού.\n(Επιτομή σχετικού άρθρου του θεολόγου Δ. Μεταλληνού στην “Πειραϊκή Εκκλησία”)\nστις Σεπτεμβρίου 30, 2018 Δεν υπάρχουν σχόλια:\nστις Σεπτεμβρίου 29, 2018 Δεν υπάρχουν σχόλια:\nΈσιαξε την τραγιάσκα του, να του κρατά αντήλιο καθώς σήκωσε το κεφάλι. Η ματιά του χάιδευε το γέρικο δέντρο, ανεβαίνοντας απ’ τα ριζά ως την κορφή του.\n– Πως έγειρε έτσι το κυπαρίσσι ;\n– Βάλε πόσα χρόνια ζει, τι περιμένεις; είπε και κούνησε συγκαταβατικά το κεφάλι ο συνοδοιπόρος του.\nΣυνήθως περνούσαν έφιπποι και δεν το είχαν προσέξει. Σταματούσαν λίγο πιο κάτω, στην Κρύα Βρύση, πότιζαν τα άλογα κι ανηφόριζαν μετά για τα σπιτικά τους, να ξεφορτώσουν τα καλούδια που μάζεψαν από το κτήμα, να ξεκουραστούν κι εκείνοι και τ’ άλογα το εσπέρας.\n– Το άλλο το κυπαρίσσι στέκεται ακόμη καλά, συνέχισε ο συνοδοιπόρος του.\n– Με τούτο όμως φαίνεται να κινδυνεύει κι η στέγη της εκκλησίας. Κατά πάνω της πέφτει. Σα φυσήσει κανένας δυνατός αέρας, θα το ξεθεμελιώσει.\n– Η αλήθεια είναι πως είχε πάρει από χρόνια κλίση, αλλά τώρα λίγο απέχει από τον γυναικωνίτη, είπε πάλι ο άλλος.\nΣε συλλογισμό έπεσε το χωριό. Δεν ήξεραν τι να κάνουν.\nΝα κόψουν το καημένο το κυπαρίσσι, είναι αλήθεια ότι το λυπούνταν. Κάτι σα νοσταλγία τους έπιανε… Τόσα χρόνια, μαζί με το θεμέλιο του ναού, φύτεψαν και τα δυο κυπαρίσσια στα δυτικά, δυο φρουρούς μπροστά στον πρόναο. Αν φύτευαν άλλο στη θέση του, δεν θά ’ταν το πρώτο, το παλιό κυπαρίσσι. Κι άλλοι βασάνιζαν το ερώτημα μέσα τους αν είχαν δικαίωμα να καταστρέψουν κάτι που ανήκε στο ναό. Που είχε συνδεθεί με προσευχές και με τάματα, που το τύλιγε ο λιβανωτός και του κρατούσε συντροφιά η ψαλμωδία. Αν είχαν δικαίωμα να κόψουν ένα τέτοιο δέντρο, ιερό κι αυτό…\nΜα να τους χαλάσει το δέντρο τον ναό, δεν το ήθελαν. Δεν ήταν μόνο η ζημιά. Ήταν που η εκκλησιά τους έστεκε εκεί δεύτερο αιώνα τώρα. Τη φύλαγαν με καμάρι, επιδιόρθωναν καμιά φορά ό,τι χρειαζόταν, κι η έγνοια τους ήταν να μην αλλάξει κάτι απ’ το στολίδι τους. Δεν ήξεραν να πουν στα σίγουρα αν άλλο κτίσμα στο χωριό τους ήταν τόσο παλιό. Χειμώνα με τα χιόνια οι λιγοστοί που έμεναν, καλοκαίρι με τα πανηγύρια των αγίων Αποστόλων, του αηΛιά και του Δεκαπενταύγουστου, όλοι εκεί μαζεύονταν. Κι είχαν να λένε ότι εκεί τους βάφτισε ο παπάς, εκεί στεφάνωσαν τα παιδιά τους. Όλα κι όλα, την εκκλησία και τα μάτια τους ! Το δέντρο, δέντρο είναι, ξαναγίνεται. Θα περάσουν χρόνια βέβαια, αλλά ξαναγίνεται. Με τον καιρό θα ξεχαστεί και η περιπέτειά του. Και θα ’ναι νέο, ωραίο και ευθυτενές.\nΜε το λέγε-λέγε επικράτησε η λογική.\nΜισθωμένο το καλαθοφόρο, κατάλληλο για την κοπή υψηλών δέντρων, προσπαθούσε ν’ ανέβει ως την εκκλησία του χωριού. Μάταιος κόπος. Τα πυκνά δέντρα της πλαγιάς του ’φραζαν το δρόμο. Τόσο ψηλό όχημα δεν μπορούσε να περάσει. Και δεν είχαν δικαίωμα να υλοτομήσουν προστατευόμενη περιοχή. Πήρε να κατηφορίζει με την όπισθεν ηττημένο το καλαθοφόρο.Μα το έργο, μιας και αποφασίστηκε, δεν έπρεπε να μείνει στη μέση. Θα το τραβούσαν λοιπόν μ’ ένα μεγάλο, δυνατό τρακτέρ. Κι υπολόγιζαν έτσι να το γκρεμίσουν προς την αντίθετη απ’ την εκκλησία κατεύθυνση. Εύκολα ανέβηκε την πλαγιά το τρακτέρ, κι έμενε μόνο μια τελευταία στροφή, κλειστή και κάπως απότομη. Ένα χτισμένο μαντρότοιχο μπροστά – απρόσμενο εμπόδιο κι αυτός – θα τον γκρέμιζαν λίγα μέτρα και θα τον αποκαθιστούσαν μετά. Μα τέτοιες δουλειές θέλουν άδεια, και ο οικοπεδούχος έλειπε στα ξένα…\nΤότε ήταν που πέρασε απ’ το χωριό εκείνος ο ηγούμενος. Ζούσε στο μοναστήρι από παιδί σχεδόν, κι έμεινε πολλές φορές μόνος, με μόνη συντροφιά την Παναγιά και την αγία Άννα να επιστατούν και να φυλάγουν το μοναστήρι.\n– Όχι, δεν θα το κόψετε, γιατί όποιος βάλει χέρι στα δέντρα της εκκλησιάς παθαίνει μεγάλο κακό στο σπίτι του. Από κάτι τέτοια κακόπαθαν χωριά ολόκληρα. Θα σας πω τι θα κάνετε. Θα κάνετε εδώ μπροστά στο δέντρο αρτοκλασία με μια λειτουργιά και θα διαβάσετε και μια ειδική ευχή ευλογίας για το δέντρο. Θ’ ανοίξτε μετά ένα μικρό παραθυράκι στον κορμό του δέντρου, θα βάλετε μέσα τον αμνό, και θα το κλείστε με αγνό κερί. Και δεν θα πάθει τίποτα το δέντρο, όσα χρόνια κι αν περάσουν.\nΤον κοιτούσαν σαν παιδιά απορημένα και τον άκουγαν με κάποια ανομολόγητη δυσπιστία. Πως να νικήσεις τον ορθολογισμό… Κάποιοι τον πήραν για φωτισμένο γέροντα, κάποιοι για τύπο παραδοσιακό, λίγο γραφικό ίσως. Μα δεν του αντείπαν τίποτε. Το είχαν για ντροπή να φανούν ολιγόπιστοι. Κι αποφάσισαν να κάνουν κατά πώς τους είπε ο γέροντας. Ίσως και να ’ταν απ’ τον Θεό να περάσει τότε απ’ τον τόπο τους.\nΚαι ξαναγύρισαν στις δουλειές τους και στην καθημερινότητα του βίου τους.\nΠέρασαν μήνες από τότε. Κανείς δεν ασχολήθηκε πια με το κυπαρίσσι. Εξάλλου είχαν τη διαβεβαίωση ότι δεν θα γίνει τίποτε κακό. Ας περίμεναν, λοιπόν…\n– Βρε, αδερφέ, για κοίτα εδώ… Ηλεκτρικό ρεύμα τον διαπέρασε μονομιάς. Αποσβολώθηκε. Έτριψε τα μάτια του δυνατά. Τίποτε δεν άλλαξε σ’ αυτό που είχε μπροστά του.\n– Το είχα δει κι εγώ, παραδέχτηκε ο άλλος, αλλά είπα να το δεις μόνος σου…\nΚι ένας με τον άλλο, όλοι το ίδιο ομολογούσαν: Το γέρικο κυπαρίσσι, απ’ το κερί και πάνω είχε πάρει την ευθεία. Σαν εύπλαστο μελισσοκέρι, υποταγμένο σ’ Αυτόν που όλα τα έπλασε «καλά λίαν».\nτεύχ. Αυγούστου-Σεπτεμβρίου 2018\nΗ ευχή του Ιησού είναι εργασία κοινή των αγγέλων και των ανθρώπων. Με την προσευχή αυτή οι άνθρωποι πλησιάζουν σύντομα την ζωή των αγγέλων. Η ευχή είναι η πηγή όλων των καλών έργων και αρετών και εξορίζει μακριά από τον άνθρωπο τα σκοτεινά πάθη. Σε σύντομο χρόνο κάνει τον άνθρωπο ικανό να αποκτήσει τη χάρη του Αγίου Πνεύματος. Απόκτησε την, και πριν πεθάνεις θα αποκτήσεις ψυχή Αγγελική. Η ευχή είναι θεϊκή αγαλλίαση. Κανένα άλλο πνευματικό όπλο δε μπορεί να αναχαιτίσει τόσο αποτελεσματικά τους δαίμονες. Τους κατακαίει όπως η φωτιά τα βάτα. (Οσίου Παϊσίου Βελιτσκόφσκυ) Λέγε ακατάπαυστα την ευχή “Κύριε Ιησού Χριστέ, ελέησόν με” με τη γλώσσα και με τον νου. Όταν η γλώσσα κουράζεται ας αρχίζει ο νους. Και πάλιν όταν ο νους βαρύνεται, η γλώσσα . Μόνον να μην παύεις. Λοιπόν όταν ευχόμενος κρατάει τον νου του να μην φαντάζεται τίποτα, αλλά προσέχει μόνον στα λόγια της ευχής.\nΔια της ευχής “Κύριε Ιησού Χριστέ, ελέησόν με” θα κερδίσεις το παν. Δια της ευχής καθαρίζεται ο άνθρωπος, λαμπρύνεται, αγιάζεται. Η ευχή είναι το σωσίβιο της ψυχής και του σώματος. Η ευχή είναι η βάση της τελειότητας. Θα λεπτυνθείτε και θα πετάτε με την ευχή. Δεν υπάρχει άλλος τρόπος σωτηρίας, καθαρισμού και αγιασμού από την νοερά προσευχή. Αυτή γέμισε τον παράδεισο από άγιους ανθρώπους\nΝα λέτε την ευχή. “Κύριε Ιησού Χριστέ, ελέησόν με” . Να τη λέτε μια-μια λέξη κατανοητά, καταληπτά. Να μην προχωρείτε στη δεύτερη λέξη , αν δεν καταλάβετε την πρώτη. Να τονίζεται περισσότερο το τελευταίο , δηλ ελέησόν με. Θα σας έρθει τώρα στην αρχή ραθυμία και και ύπνος και μετεωρισμός και αμέλεια αλλά εσείς γρήγορα να συνέρχεστε. ‘Όταν λέτε την ευχή , να θεωρείτε τον εαυτό σας τώρα στην αρχή , ότι είσθε στη κόλαση και να φωνάζετε κλαίοντας, ζητώντας το έλεος του Θεού. Μακριά από την απόγνωση, από την απελπισία και τα όμοια ταύτα. Κατά την ώρα της προσευχής να μην δέχεστε ούτε φαντασία , ούτε μορφή, ούτε εικόνα της Παναγίας και του Χριστού ή άλλου τινός Αγίου, ούτε και τις λέξεις της ευχής να βλέπετε νοερώς”.\n–Έχετε έναν πειρασμό με τον άλλον, με τον γείτονα σας, με τους φίλους σας κ.ο.κ. “Κύριε Ιησού Χριστέ, ελέησόν με”. Η ευχή θα σας δώσει τη λύση του προβλήματος σας λύσιν του αδιεξόδου όπου ευρίσκεστε. Το κομποσκοινάκι λοιπόν “Κύριε Ιησού Χριστέ, ελέησόν με”\nΌλοι οι Άγιοι Πατέρες φωνάζουν την πρώτη θέση στη ζωή του κάθε χριστιανού την κατέχει η προσευχή. Θέλεις να κάνεις κατάσταση; Προσεύχου. Θέλεις να σωθείς; Προσεύχου. ‘Όλες οι προσευχές καλές και άγιες είναι, αλλά η νοερά προσευχή, είναι η βασίλισσα αυτών. “Κύριε Ιησού Χριστέ, ελέησόν με”. Απ’ αυτήν τη μικρούλα αλλά παντοδύναμη προσευχή, ξεκίνησαν οι Άγιοι Πατέρες και έγιναν φωστήρες της εκκλησίας. Λέγε συνεχώς όσο μπορείς περισσότερες φορές την ημέρα και τη νύχτα αυτή την ευχούλα και αυτή θα σε διδάξει αυτά που θέλεις, αυτά που δεν γνωρίζεις. Βιάσου σ’ αυτήν την ευχούλα.\nΑναστήθηκα! Αναστέναξε ο Μεγαλόσχημος. Από δω και πέρα δεν πρόκειται πια να πέσω σε ακηδία και απόγνωση. Το λέγω λοιπόν και το επαναλαμβάνω: λέτε την «ευχή» .’Έστω και μόνο με το στόμα. Και ο Κύριος δεν θα σας αφήσει\nΠρέπει συνεχώς αδιαλείπτως να λέμε την ευχή. Μέσα στη καρδιά μας και το νου μας πρέπει να μείνει μόνο το όνομα του Χριστού μας. Γιατί όταν εμείς αφήνουμε την προσευχή, την , την επικοινωνία μας με το Θεό, τότε ο διάβολος με λογισμούς αρχίζει και μας ζαλίζει και δεν ξέρουμε πλέον ούτε τι θέλουμε, ούτε τι λέμε , ούτε τι κάνουμε.\nΛέγε την ευχή: αγιάζει το στόμα, αγιάζει ο αέρας, αγιάζει ο τόπος που λέγεται, Οι δαίμονες βάζουν χίλια εμπόδια δια να μην προσευχηθεί ο άνθρωπος, επειδή όλες οι παγίδες , όλα τα δίκτυα των δαιμόνων καταστρέφονται δια της προσευχής. Άπειρες φορές οι δαίμονες δια στόματος δαιμονισμένων ομολόγησαν ότι καίονται από την ενέργεια της ευχής.\nστις Σεπτεμβρίου 26, 2018 Δεν υπάρχουν σχόλια:\nἩ ἐποχὴ μας διακρίνεται ἀπὸ μιὰ εὐγονικὴ καὶ εὐθανασιακὴ νοοτροπία, καὶ τὶς ἐκδηλώσεις αὐτῆς τῆς νοοτροπίας τὶς βλέπουμε καθημερινὰ στὴ ζωὴ τῶν συνανθρώπων μας, ἀλλὰ πολλὲς φορὲς αὐτὸ ἐπηρεάζει καὶ ἐμᾶς τοὺς ἴδιους.\nΘεολογικὰ μποροῦμε νὰ ποῦμε ὅτι τόσο ἡ εὐγονικὴ ὅσο καὶ ἡ εὐθανασιακὴ νοοτροπία συνδέεται μὲ τὸ πάθος τῆς φιλαυτίας καὶ τῆς εὐζωίας, ἀλλὰ καὶ τῆς ἀπολυτοποίησης τῆς παρούσης ζωῆς, μὲ τὴν παραθεώρησή της μετὰ τὸν θάνατον ζωῆς. Στὴν πραγματικότητα πρόκειται γιὰ μιὰ νοοτροπία ποὺ ἀρνεῖται τὴ θνητότητα καὶ παθητότητα, τὸν πόνο ποὺ συνδέεται μὲ αὐτές, ἀλλὰ παραθεωρεῖ καὶ τὴν ἐμπιστοσύνη στὴν Πρόνοια τοῦ Θεοῦ. Ἐνῶ ἡ ζωὴ καὶ ὁ θάνατος εἶναι δεδομένα καὶ εἶναι ἁρμοδιότητα τοῦ Θεοῦ, οἱ ἄνθρωποι τὰ ἰδιοποιοῦνται καὶ συμπεριφέρονται ὡς ἰδιοκτῆτες. Τὰ συνθήματα ποὺ ἐπικρατοῦν περὶ τῆς «διαχειρίσεως καὶ ἐπιλογῆς τῆς ζωῆς» καὶ τῆς «διαχειρίσεως τοῦ θανάτου» καὶ τοῦ δικαιώματος στὴ ζωὴ καὶ τὸν θάνατο συνιστοῦν μιὰ διαφωτιστικὴ νοοτροπία ποὺ ἀπολυτοποιεῖ καὶ αὐτονομεῖ τὴν ἀνθρώπινη ζωή.\nO θάνατος εἶναι ἕνα βιολογικὸ καὶ ὑπαρξιακὸ γεγονὸς ποὺ «κουβαλᾶ» ὁ ἄνθρωπος ἀπὸ τὴν πρώτη στιγμὴ τῆς συλλήψεώς του. Στὸ πρῶτο κύτταρο ὑπάρχουν τὰ γονίδια τῆς γηράνσεως, τὰ γονίδια τῶν ἀσθενειῶν, δηλαδὴ τὰ γονίδια τοῦ θανάτου. Μαζὶ μὲ τὴ ζωὴ ὑπάρχει μέσα μας καὶ ὁ θάνατος, ὅσο καὶ ἂν δὲν τὸ θέλουμε.Μερικοὶ ἄνθρωποι, ἀπὸ διαφόρους λόγους, δὲν μποροῦν νὰ συμβιβαστοῦν μὲ τὸν τρόπο τῆς ζωῆς τους, ὅπως δὲν μποροῦν νὰ συμβιβαστοῦν μὲ τὶς ἀσθένειες, τὰ γηρατειὰ καὶ τὸν θάνατο. Ἴσως τὸ περιβάλλον στὸ ὁποῖο ἔζησαν, ἡ πίεση ποὺ ἐξασκήθηκε πάνω τους δημιούργησε πολλὲς βιολογικές, ψυχολογικές, ὑπαρξιακὲς καὶ πνευματικὲς πληγές. Χρησιμοποιοῦν πολλοὺς τρόπους γιὰ νὰ ἐκδικηθοῦν τοὺς ἀνθρώπους ποὺ τοὺς περιβάλλουν καὶ τὴν ἴδια τὴν κοινωνία. Δὲν θέλουν νὰ τοὺς θυμοῦνται οἱ ἄλλοι.Ἔπειτα, ὅπως ἔχει παρατηρήσει ἡ Μυρτῶ Ρήγου, ζοῦμε στὴν ἐποχὴ τῆς νεωτερικότητας καὶ τῆς μετανεωτερικότητας στὴν ὁποία, μεταξὺ ἄλλων, κυριαρχεῖ ἡ «ἀποεθιμοποίηση», δηλαδὴ ἡ ἀπεξάρτηση ἀπὸ τὶς συνθῆκες τοῦ παρελθόντος. Ἀκόμα ἡ στάση τοῦ ἀνθρώπου ἀπέναντι στὸν θάνατο ἐκφράζεται μὲ τὸ ψέμα, ὅταν ὁ ἄνθρωπος ἀπωθεῖ τὸν θάνατο στὸ περιθώριο τῆς ζωῆς, θεωρώντας τον σὰν νὰ μὴν ὑπάρχει, καὶ δὲν θέλει νὰ ἀναφέρεται σὲ αὐτόν• μὲ τὴν «ντροπή», ἀφοῦ δὲν θέλει νὰ πενθεῖ καὶ νὰ ἐκφράζεται συναισθηματικά• καὶ μὲ τὴν «ἀποστροφὴ» στὸ σῶμα τοῦ ἀρρώστου καὶ τοῦ νεκροῦ.Πάντως, ἡ λέξη εὐθανασία προέρχεται ἀπὸ τὸ «εὖ» καὶ τὸ «θνήσκειν», ποὺ δηλώνει τὸν καλὸ θάνατο. Καὶ αὐτὸ συνδέεται μὲ ὅλα ἐκεῖνα τὰ γεγονότα ποὺ σχετίζονται μὲ τὸ τέλος τῆς βιολογικῆς ζωῆς.\nὙπάρχουν πολλὲς μορφὲς εὐθανασίας, κυρίως εἶναι ἡ παθητικὴ εὐθανασία, ὅταν ἀπὸ τοὺς ἰατροὺς καὶ τὸ νοσηλευτικὸ προσωπικὸ ἐγκαταλείπεται ἡ θεραπευτικὴ νοσηλεία τοῦ ἀρρώστου, καθὼς ἐπίσης ἐγκαταλείπεται καὶ ἡ διαδικασία ἀνάνηψης, ἴσως μὲ τὴ συγκατάθεση τοῦ ἀρρώστου καὶ τῶν συγγενῶν του. Ἡ ἐνεργητικὴ εὐθανασία εἶναι ὅταν κάποιοι παρεμβαίνουν μὲ διάφορες χημικὲς οὐσίες ποὺ τὶς θέτουν μέσα στὸν ὀργανισμὸ τοῦ ἀνθρώπου καὶ ἔτσι ἐπέρχεται ἡ δηλητηρίαση καὶ ὁ θάνατός του.Ὅμως, ὁ ἄνθρωπος ἔχει ἁρμοδιότητα σὲ αὐτὰ ποὺ κατασκευάζει ὁ ἴδιος καὶ ὄχι σὲ ἐκεῖνα γιὰ τὰ ὁποῖα δὲν ἔκανε ἀπολύτως τίποτε γιὰ νὰ τὰ φέρει στὴν ὕπαρξη καὶ ἑπομένως δὲν ἔχει καμία ἁρμοδιότητα σὲ αὐτά. Ἡ ὕπαρξή του εἶναι δῶρο τοῦ Θεοῦ.\nἩ εὐθανασία πολλὲς φορές, ἂν δὲν εἶναι ἀποτέλεσμα ἰδεολογικῶν ἐπιλογῶν, συνδέεται μὲ τὴν ἀπόγνωση καὶ τὴν ἀπελπισία, τὶς ψυχολογικὲς ἀσθένειες καὶ τὴν ἀπουσία νοήματος γιὰ τὴ ζωή. Ἀκόμη, ἡ ἐπιθυμία τοῦ ἀνθρώπου γιὰ εὐθανασία συνιστᾶ μιὰ ἄγνοια τῆς εὐεργετικῆς παρουσίας τοῦ πόνου στὴ ζωή μας, καθὼς ἐπίσης εἶναι καὶ μιὰ ἔκφραση δειλίας ἔναντι τῶν διαφόρων δυσκολιῶν, ἀκόμη εἴναι καὶ φόβος ἔναντι τοῦ θανάτου.\nἙπομένως, ἡ εὐθανασία, κυρίως ἡ ἐνεργητική, εἶναι μιὰ «τεχνικοποίηση τοῦ θανάτου», μιὰ ἰδιοποίηση καὶ διαχείριση τῆς ζωῆς καὶ τοῦ θανάτου, ποὺ δὲν ὑπάγεται στὴν ἁρμοδιότητα τοῦ ἀνθρώπου, ἀλλὰ ἀποτελεῖ «δικαίωμα» τοῦ Θεοῦ ποὺ τοῦ ἔδωσε τὴ ζωή.\nστις Σεπτεμβρίου 24, 2018 Δεν υπάρχουν σχόλια:\nH εὐθανασιακὴ νοοτροπία τῆς ἐποχῆς μας, Μ.Ναυπάκτο...\nΗ χαρά της ζωής και ο θάνατος\n"Κάνε κάτι τώρα"


Decoupage addict: 2012-03-11\nΜια ανάρτηση διαφορετική από τις άλλες...\n(Με πολύ δόση παραμυθιού, θα ξεκινήσουμε σήμερα την ιστορία μας, να σας αφηγηθούμε, εγώ και η κόρη μου η Μαριαννούλα, πως γεννήθηκαν τα πρώτα μας λαχανοφυτάκια!!! Ξεκινάμε λοιπόν!...)\nΜια φορά κι έναν καιρό, ήταν πολλά πολλά σποράκια, μέσα σε στενόχωρα, κρύα σακουλάκια! Ένα κρύο απόγευμα στις αρχές του Μάρτη, ξαφνικά δυο χεράκια άρπαξαν αυτά τα σακουλάκια από το σκοτεινό συρτάρι, και δυο ματάκια κοίταξαν τα σποράκια με μεγάλη τρυφερότητα και τους υποσχέθηκαν ότι από τώρα και στο εξής το μέλλον τους θα ήταν καλύτερο! Με πολύ λαχτάρα, και με πολύ αγάπη, τρία τρία τα σποράκια ακούμπησαν απαλά στο μαλακό χώμα... Και μετά, ένα δαχτυλάκι τα ζούμπιξε και τα έχωσε πιο βαθιά, να ζεσταθούνεεε!!!... Κάποιες σταγόνες νερού, δειλά δειλά κυλήσανε κι αυτές στο χώμα, για να μην διψάσουνε τα μικρά σποράκια! Και μετά, τα σποράκια αφέθηκαν ήρεμα, στην ησυχία τους, κάτω από το ζεστό φως της λάμπας, και με την ευχή του μικρού κοριτσιού να μεγαλώσουν γρήγορα σαν όλα τα φυτάκια, και να γίνουν γερά και δυνατά! Και το μικρό κοριτσάκι έπεσε να κοιμηθεί ευτυχισμένο εκείνη τη νύχτα...\nΜερικές μέρες μετά, η χαρά ήταν απερίγραπτη! Τα πρώτα πράσινα κεφαλάκια ξεπρόβαλαν με ένα χασμουρητό από το χώμα! Κι εκεί άρχισε ο τρελός χορός: "Έσκασε το αγγουράκι!!! Γιούπιιιιι!!!" Ένα ένα τα σποράκια μεταμορφώθηκαν σε φυτάκια!!!\nΤα αγγουράκια και τα κολοκυθάκια...\nΤο θυμαράκι... Δεν είναι πανέμορφο;!\nΌμως, τα αγγουράκια και τα κολοκυθάκια είχαν μια τρομερή όρεξη! Τι να σας πω, το κοριτσάκι τα είχε χαμένα με το ποσό γρήγορα μεγάλωναν αυτά τα μικρούλια! Και μια μέρα, σήμερα ας πούμε, αποφάσισε μαζί με την μαμά του, να τα πάει σε πιο μεγάλα σπιτάκια, για να γίνουν πλέον ανεξάρτητα!\nΚι έτσι ξεκίνησε η μεταφύτευση τους...\nΕδώ θα σας αφήσουμε για λίγο, και κάααποια στιγμή, όταν τα φυτάκια θα έχουν μεγαλώσει ακόμα πιο πολύ, και θα είναι πιο πολύ όμορφα, και έτοιμα να μπουν στο λαχανόκηπο τους, θα σας πούμε για τις νέες τους περιπέτειες!\nΕυχηθείτε μας, και σε μας και στα φυτάκια μας, καλή τύχη! Γιατί είναι και η πρώτη μας απόπειρα, και πιστεύουμε ότι θα φάμε απ' αυτά τους όμορφους καρπούς τους κάποια στιγμή το καλοκαιράκι!...\nΠολλά φιλιά σε όλες σας!...\nΑναρτήθηκε από Maria στις 3/12/2012 08:04:00 μ.μ.\nΕτικέτες τα νέα μου 15 σχόλια:\n▼ 11 Μαρτίου (1)


Γιατί όλα με ενοχλούν και όλα με πειράζουν; - Flowmagazine\nΣυντάκτης: Ανδρέας Αρματάς, Κλινικός Ψυχολόγος\nΗ πραγματική επιστημονική απάντηση στις περισσότερες ερωτήσεις της ψυχολογίας είναι το «εξαρτάται». Όσες ομοιότητες και αν έχουμε, δεν παύει να διαφέρουμε: στην προσωπικότητά μας, στις προδιαθέσεις μας, στην ιστορία μας, στις καταστάσεις που βιώνουμε. Θα εστιάσω σε μια απάντηση που περιλαμβάνει ένα μεγάλο ποσοστό ατόμων που απορούν γιατί με το παραμικρό εκνευρίζονται.\nΗ καρτερικότητα μιας γεμάτης ζωής\nΌλα μας πειράζουν και όλα μας ενοχλούν όταν δεν είμαστε χαρούμενοι, όταν επί μακρόν μας δυσαρεστεί και μας πιέζει η ζωή που κάνουμε. Σκεφτείτε μια περίοδο του παρελθόντος στη διάρκεια της οποίας ήσασταν πιο ικανοποιημένοι με τη ζωή σας. Ελπίζω να μην χρειαστεί να πάτε πολύ πίσω στον χρόνο. Αν ναι, τότε έχετε ήδη πάρει την απάντησή σας!\nΘα παρατηρήσετε ότι τότε που νιώθατε πιο «γεμάτοι» είχατε μεγαλύτερη υπομονή και καρτερικότητα αντιμετωπίζοντας τις καταστάσεις και τους ανθρώπους γύρω σας με περισσότερη ψυχραιμία. Δεν είναι δύσκολο να διακρίνετε τη διαφορετικότητα με την οποία προσεγγίζατε τις καθημερινές πιέσεις και προκλήσεις.\nΌταν δεν είμαστε καλά με τις επιλογές μας, όταν έχουμε παραμελήσει για πολύ καιρό τις ανάγκες μας, όταν βαδίζουμε προς μια κατεύθυνση που δεν μας εκφράζει και όταν συνεχώς απομακρυνόμαστε από τον εαυτό μας, τότε πιεζόμαστε πολύ. Είμαστε σχεδιασμένοι με αντοχές και μπορούμε υπομείνουμε πολλά για μεγάλο χρονικό διάστημα. Δεν είναι, όμως, η αντοχή απεριόριστη. Όσο η κατάσταση διαιωνίζεται και στην ήδη υπάρχουσα πίεση προστίθενται όλες οι άλλες που εμφανίζονται καθημερινά, τότε «το μπαλόνι φουσκώνει επικίνδυνα». Από εκεί και πέρα, δεν θέλει και πολύ να κάνει το μπαμ. Μια καρφιτσούλα αρκεί.\nΕπαναξιολόγηση της ζωής με πράξεις\nΑν, εδώ και καιρό, νιώθετε ότι όλα σας ενοχλούν και όλα σας πειράζουν, είναι μια καλή στιγμή να επαναξιολογήσετε τις αποφάσεις και τις επιλογές σας. Να κοιτάξετε τους πιο σημαντικούς τομείς της ζωής σας και να αξιολογήσετε πόσο ικανοποιημένοι είστε με κάθε ένα ξεχωριστά. Μπορείτε να χρησιμοποιήσετε μια κλίμακα 0-10, με 0 το χειρότερο και 10 το καλύτερο. Σε τι έχετε επενδύσει και τι έχετε αμελήσει; Ώρα να γεμίσετε το «κενό» που υπάρχει μεταξύ πραγματικότητας και επιθυμίας. Και μην ξεχνάτε να συνεχίζετε να απολαμβάνετε τους καρπούς των τομέων στους οποίους έχετε επενδύσει και από τους οποίους είστε ικανοποιημένοι.\nΗ αξιολόγηση, όμως, δεν αρκεί. Συχνά κάνουμε θεωρητικές αξιολογήσεις αλλά μένουμε εκεί, στη θεωρία. Χρειάζεται πράξη. Η πράξη οδηγεί σε πρακτικές αλλαγές. Ξεκινήστε με την πιο μικρή δράση. Οι μικρές νίκες οδηγούν στις πιο μεγάλες. Θα μου πείτε, βέβαια, ότι δεν είναι εύκολο, ειδικά στην εποχή μας. Έχετε δίκιο. Αλλά είναι ακόμα πιο δύσκολο να υπομένετε μια κατάσταση που σας δυσαρεστεί και ίσως να μην έχετε καταλάβει πόση ενέργεια σπαταλάτε για να το καταφέρετε. Δεν είναι τυχαία η κόπωση. Επενδύστε την σε κάτι που τουλάχιστον θα σας ικανοποιήσει.\nΗ έμπρακτη προσπάθειά σας και οι πρώτες «νίκες», όσες μικρές και αν είναι αρχικά, θα οδηγήσουν σε ένα επιπλέον όφελος. Θα αλλάξει η εικόνα που θα έχετε για τον εαυτό σας, η οποία με τη σειρά της θα λειτουργήσει ως ένα σημαντικό θεμέλιο για να χτίσετε περαιτέρω αλλαγές.\nΚαι αυτό από μόνο του αξίζει πολλά.\n«Το κείμενο αποτελεί μια συνεργασία του flowmagazine.gr με τον κ. Αρματά. Για περισσότερα κείμενα του συγκεκριμένου αρθρογράφου πατήστε εδώ»\nαλλαγή, εκνευρισμός, καρτερικότητα, ψυχραιμία\nΓεννήθηκε στην Αυστραλία με μεταπτυχιακές σπουδές στην κλινική ψυχολογία (University of Hartford, U.S) και στις εφαρμογές της ύπνωσης…\nΜα πόσο ανυπόμονος άνθρωπος…


9 εμφανίσεις του James Bond που έμειναν αξέχαστες\nYou are at:Home»STYLE»9 εμφανίσεις του James Bond που έμειναν αξέχαστες\nBy Perpetual Team\t 29/09/2021 No Comments\nΈτσι, παρακάτω σας παρουσιάζουμε τις 9 εμφανίσεις του μυστικού πράκτορα που ζηλέψαμε όλα αυτά τα χρόνια.\nΤο κρεμ κοστούμι στο The World Is Not Enough\nΤα πιο ανοιχτά χρώματα λειτουργούν τέλεια με τον τόνο του δέρματος του Pierce και τα σκούρα μαλλιά του δημιουργούν ωραία αντίθεση. Ο Daniel Craig σπάνια φοράει παστέλ αποχρώσεις, καθώς η επιδερμίδα του είναι χλωμή – σε συνδυασμό με το ξανθό μαλλί (τώρα ελαφρώς γκρίζο)- και θα έδειχνε αρκετά πιο μεγάλος.\nΤο σκούρο μπλε σμόκιν στο Dr. No\nΕκεί όπου όλα ξεκίνησαν. Εκεί όπου το look του 007, σε ένα τραπέζι Chemin De Fer με ένα σκούρο μπλε σμόκιν, βρέθηκε γρήγορα σε κάθε οδηγό ανδρικού στυλ.\nΠροφανώς ο Connery βοήθησε πολύ τον εαυτό του με όλα τα κοστούμια που φόρεσε εκείνες τις μέρες, γι’αυτό πιστεύουμε ότι αυτό το κοστούμι από τον Anthony Sinclair κρεμόταν στην ντουλάπα του.\nΤο dinner κοστούμι στο Moonraker\nΘα μπορούσε να γραφτεί μια ολόκληρη διατριβή για το dinner κοστούμι Angelo Roma που φοράει ο Roger Moore στην εκρηκτική περιπέτεια που μας ταξιδεύει από την Βενετία στο Ρίο Ντε Ζανέιρο και από εκεί στο διάστημα!\nΒέβαια, ας μην ξεχνάμε ότι την εποχή που ο Moore ενσάρκωσε τον Bond ήταν τα 70’s και τα φαρδιά πέτα στα σακάκια ήταν “εξωφρενικά”.\nTo δίκουμπο navy blazer στο For Your Eyes Only\nΤο παστέλ παντελόνι και το γαλάζιο πουκάμισο με το ανοιχτό κολάρο, συνδυάζονται άψογα και ολοκληρώνουν το look του Bond για ένα ρομαντικό απόγευμα στην Κέρκυρα.\nΟ οίκος μόδας Tom Ford επιμελήθηκε τα κοστούμια που φόρεσε ο James Bond στο Spectre. Το καθένα από αυτά είναι φτιαγμένο ειδικά για τις ανάγκες της ταινίας με ιδιαίτερες λεπτομέρειες.\nΤο λευκό παντελόνι και το μπλε T-shirt στο For Your Eyes Only\nΕδώ ξαναβλέπουμε τον Sir Roger με άλλο ένα smart casual αριστούργημα. Καθώς το άρθρο αυτό εξελίσσεται, μπορεί να αρχίσετε να αναρωτιέστε αν μας αρέσει περισσότερο η σκηνή, το outfit ή ο ίδιος ο ηθοποιός. Μπορούμε να επιβεβαιώσουμε ότι είναι και τα τρία.\nΤο μαύρο ζιβάγκο στο Live And Let Die\nΝα αναφέρουμε ότι ο Bond του Moore ήταν εκείνος που πρωτοφόρεσε το στενό μαύρο ζιβάγκο – αυτό που φόρεσε ο Daniel Craig στις αφίσες του Spectre.\nΤο σμόκιν στο Casino Royale\nΤο κοστούμι τριών τεμαχίων στο Goldfinger


Τα 14 superfoods που προτείνει ο Jamie Oliver για να φτάσετε τα 100 ~ ΒΙΟΛΟΓΙΑonline.gr\nΤα 14 superfoods που προτείνει ο Jamie Oliver για να φτάσετε τα 100\nΤαξίδεψε στα πέρατα της γης, προκειμένου να βρει εκείνες τις μαγικές τροφές που θωρακίζουν τον οργανισμό και θα μας βοηθήσουν να φτάσουμε στα 100. Ο 40χρονος διάσημος Βρετανός σεφ, Jamie Oliver έβγαλε εισιτήριο για Κίνα, Κόστα Ρίκα μέχρι και Ελλάδα προκειμένου να ανακαλύψει το είδος της δίαιτας που προσφέρει μακροζωία.\nΣτη λίστα του με τις 14 υπερ-τροφές, περιλαμβάνονται καθημερινά «υλικά» όπως αβγά, σκόρδο και φρούτα. «Δεν έχει να κάνει με τα γκότζι μπέρι ή τους πράσινους χυμούς. Σημασία έχει να μαγειρεύει κανείς με απλά υλικά. Όλοι χρησιμοποιούν ταπεινά υλικά για να ετοιμάσουν μερικά από τα πιο υπέροχα πιάτα», είπε στην τηλεοπτική του εκπομπή.\nΑν και τα γονίδια και άλλοι παράγοντες παίζουν ρόλο στη μακροζωία, ιδού η λίστα του Oliver με τα 14 superfoods:\n2. Κατσικίσιο γάλα (φέτα)\n5. Άγρια χόρτα και βότανα\n8. Μαύρα φασόλια\n9. Φρέσκα φρούτα\n11. Άγριο ρύζι


Στα παιχνίδια του καλοκαιριού ήταν νικητές…. και πάλι τα παιδιά! | lykouriablog_\nΑναρτήθηκε από: lykourianews | 3 Σεπτεμβρίου, 2012\nΣτα παιχνίδια του καλοκαιριού ήταν νικητές…. και πάλι τα παιδιά!\nΚρυμμένος θησαυρός, τσουβαλοδρομίες, ζωγραφική, πηλός… τι πρώτο να θυμηθεί κανείς από τα παιχνίδια που έλαβαν μέρος όλα τα παιδιά του χωριού.\nΤο καινούριο για φέτος, ένα πολύ παλιό παιχνίδι, οι τσουβαλοδρομίες. Το μήλον της Έριδος και φέτος ο κρυμμένος θησαυρός.\nΠέρα από τους νικητές, αυτό που μένει είναι η μεγάλη συμμετοχή, ο ενθουσιασμός, οι κραυγές, το τρέξιμο, ο ιδρώτας, η αγωνία.\nΌπως κάθε καλοκαίρι η συμμετοχή μεγάλη, τα παιδιά μαζεύτηκαν στην πλατεία του χωριού και χωρίστηκαν σε ομάδες:\nΑ’ ΟΜΑΔΑ: Χάρης Κοσμάς, Σπύρος Κοσμάς, Άγγελος Κοσμάς, Λάμπης Κοσμάς, Ορέστης Κοσμάς, Βασίλης Μαγκλάρας, Αλέξης Μπινιάκος, Σπύρος Μπινιάκος, Λουκάς Κουρμούσης, Γιάννης Αυγέρης\nΒ’ ΟΜΑΔΑ: Δημήτρης Δαραβέλας, Δημήτρης Μπαρμπάκος, Νίκος Μπαρμπάκος, Εύα Φωκά, Ρενάτα Σκάρπα, Ελένη Μακρή, Μαρία Λάππα, Αναστασία Μακρή, Χρήστος Χήρας, Ισίδωρος Τσαμαρίδης, Μαριλένα Χήρα\nΓ’ ΟΜΑΔΑ: Γιώργος Κόκκος, Δήμητρα Κολιοπούλου, Δημήτρης Κριμπένης, Αντρέας Παπαϊωάννου, Αναστασία Κοντογιάννη, Άρτεμις Αργυροπούλου, Χριστίνα Παπαγγελή, Αναστασία Παπαγγελή, Βασιλική Ανδρίκου, Αναστασία Κοντογιάννη, Αυγή Ψαράκη, Γιώργος Λυμπέρης, Ιωσήφ Γιούσεφ, Γωγώ Παπαγγελή\nΔ’ ΟΜΑΔΑ: Γεωργία Μούσιου, Αναστασία Σβίγγου, Βασίλης Μούσιος, Διαμάντω Σβίγγου, Ζωή Ατσαλή, Ζαχαρούλα Καρατζά, Ελένη Λουκοπούλου, Γιώργος Καρατζάς, Γιώργος Καραχάλιος\nΕ’ ΟΜΑΔΑ: Χρήστος Τούζιος, Ιωάννα Τούζιου, Παναγιώτης Τούζιος, Δήμητρα Τσούτσα, Ζαχαρένια Τσούτσα, Γιώργος Τσούτσας, Γιώργος Σβίγγος, Ευγενία Κριμπένη\nΣΤ’ ΟΜΑΔΑ: Βιολέττα, Γεωργία Μπράβου, Βαρβάρα Μπράβου, Ευλευθερία Παπακωστοπούλου, Ιωάννα Παπακωστοπούλου, Γιώργος Λάμαρης, Ουρανία Παπαγγελή, Γιώργος Λαφογιάννης, Πέγκυ Λαφογιάννη, Θανάσης Μπράβος, Ελένη Λυμπέρη, Έλενα Κουνιάκη, Θάνος Κουνιάκης, Κωνσταντίνα Λυμπέρη, Χρήστος Λαφογιάννης\nΖ’ ΟΜΑΔΑ: Χριστίνα Μαγκλάρα, Μπάμπης Μαγκλάρας, Σπήλιος Πίστας, Κωνσταντίνα Λέντα, Γιώτα Λυμπέρη, Ντίνα Μαγκλάρα\nΌπως καταλαβαίνετε από τα ονόματα, ο ανταγωνισμός μεγάλος. Πολλοί παίχτες με πολλές γνώσεις από την ιστορία του χωριού και μόνο αντίπαλο το χρόνο. Φυσικά και φέτος οι αντιπαραθέσεις δεν έλειπαν αλλά όπως συμβαίνει σε όλα τα παιχνίδια έναν νικητής μπορεί να υπάρξει. Τελικά στο νήμα, η ομάδα που κέρδισε ήταν η Β’ ΟΜΑΔΑ. Ευχόμαστε του χρόνου, περισσότερες συμμετοχές και περισσότερο ανταγωνισμό.\nΈνα καινούριο παιχνίδι προστέθηκε φέτος στις δραστηριότητες για τα παιδιά. Ένα καινούριο παιχνίδι για αυτά, ένα πολύ παλιό για τους μεγαλύτερους.\nΣκοπός του παιχνιδιού να μπει ο κάθε παίχτης σε ένα τσουβάλι, και με το σύνθημα να διανύσει μια συγκεκριμένη απόσταση. Αυτός που θα τερματίσει πρώτος είναι και ο νικητής. Και εδώ ο συναγωνισμός μεγάλος. Χωρίστηκαν σε δύο ομάδες ΜΕΓΑΛΩΝ και ΜΙΚΡΩΝ.\nΣυμμετείχαν οι: Δήμητρα Τσούτσα, Δημήτρης Κριμπένης, Χρήστος Τούζιος, Γιώργος Σβίγγος, Νίκος Κολλιόπουλος, Γιώτα Λυμπέρη, Παναγιώτης Τούζιος, Αναστασία Σβίγγου, Θάνος Κουνιάκης, Έλενα Κουνιάκη, Γιάννης Παπαδόπουλος, Θοδωρής Γεωργούλας, Άγγελος Κοσμάς, Βαρβάρα Μπράβου, Σπύρος Κοσμάς, Ελένη Λυμπέρη, Ουρανία Παπαγγελή, Ζαχαρένια Τσούτσα, Ζωή Μούσιου, Γιώργος Λάμαρης, Χρήστος Παπαδόπουλος, Ανάφη, Ελευθερία, Ιωάννα, Νικόλαος, Παναγιώτης.\nΝΙΚΗΤΕΣ ΟΙ: Γιάννης Παπαδόπουλος, Σπύρος Κοσμάς.\nΕίναι κάτι που αρέσει σε όλα τα παιδιά να κάνουν. Να ζωγραφίζουν και να πλάθουν. Κάποι είναι ακόμη παιδιά και όταν μεγαλώνουν, και ίσως ζουν με αυτό.\nΔημιουργίες πολλές, με αυξημένο τον ανταγωνισμό. Πολλές οι όμορφες ζωγραφιές, πολύ όμορφες και οι δημιουργίες με πηλό. Νικητής ποιος; Αυτός που βάζει και συναίσθημα. Αυτός που με την ζωγραφιά και την δημιουργία από πηλό θέλει να μας πει μια μικρή ιστορία.\nΝΙΚΗΤΗΣ ΣΤΗΝ ΖΩΓΡΑΦΙΚΗ: Ελευθερία Παπακωστοπούλου\nΝΙΚΗΤΗΣ ΣΤΟΝ ΠΗΛΟ: Θάνος Κουνιάκης (και περσινός πρωταθλητής)\nΣτο τουρνουά του τάβλι στον τελικό έφτασαν οι Άγγελος Κοσμάς και Γιώργος Πίστας με νικητή τον δεύτερο\nΣτο τουρνουά στο σκάκι στον τελικό έφτασαν οι Σπύρος Κοσμάς και Αλέξης Μπινιάκος με νικητή τον δεύτερο\nΤο κλου των εκδηλώσεων ήταν το φουσκωτό κάστρο και ο κλόουν που διασκέδασαν από το πρωί της γιορτής της Παναγίας έως αργά το απόγευμα.\nΤο φινάλε των εκδηλώσεων το έδωσε μία έκπληξη. Με καθοδηγητή τον Σωκράτη Μούσιο, η χορευτική ομάδα του συλλόγου έδωσε πραγματικό ρεσιτάλ σε διάφορους χορούς, ανεβάζοντας πολύ ψηλά τον πήχη για του χρόνου.\nΘα ακολουθήσει εκτενές ρεπορτάζ για τις καλοκαιρινές εκδηλώσεις με πλούσιο φωτογραφικό υλικό.\nΕνίσχυση 35 εκατ. ευρώ στους δήμους από την κυβέρνηση »


Αυτός είναι ο πιο ξεκούραστος και cool καναπές που έχετε δει ποτέ! | Cool Home\nΒΡΙΣΚΕΣΑΙ ΕΔΩ:COOLHOME»Design»Αυτός είναι ο πιο ξεκούραστος και cool καναπές που έχετε δει ποτέ!\nΎστερα από μία κουραστική ημέρα στη δουλειά, το πρώτο πράγμα που σκεφτόμαστε είναι να πάμε κατευθείαν στον καναπέ του σαλονιού μας και να… σωριαστούμε! Όπως αντιλαμβάνεστε ο καναπές σε ένα σπίτι αποτελεί ένα απαραίτητο συστατικό για την ξεκούραση μας και φυσικά όλοι θέλουμε να αράζουμε κάπου και να ριλαξάρουμε. Ο Ταϊβανέζος σχεδιαστής Cheng-Tsung Feng σχεδίασε τον Daydreamer, έναν καναπέ – πολυθρόνα που είναι εμπνευσμένος από την παιδική του ηλικία. To συγκεκριμένο δημιούργημα θυμίζει περισσότερο ένα… σύννεφο και η ιδιαιτερότητα του έγκειται στην ευκαμψία του σχήματός του, όπου προσφέρει έτσι την maximum άνεση. Ο εν λόγω ξεχωριστός καναπές αποτελείται από μία σειρά από εναλλακτικά υλικά και σίγουρα είναι από τα πιο περίεργα έπιπλα που έχουμε δει ποτέ… Ρίξτε μία ματιά στις φωτογραφίες που ακολουθούν και είναι βέβαιο ότι θα αισθανθείτε πιο… ξεκούραστα!\nΠΡΟΗΓΟΥΜΕΝΟ ΑΡΘΡΟΧριστουγεννιάτικες κάλτσες που θα λατρέψει ο… σκύλος σας!\nΕΠΟΜΕΝΟ ΑΡΘΡΟ Δείτε το γυάλινο σπίτι που είναι η επιτομή του «Dream Home»!


Ο Αστέρας το τοπικό ντέρμπι\nΠέμπτη 2 Απριλίου 2015 20:01\nΆνετη επικράτηση του Αστέρα Τυρνάβου απέναντι στην Ακαδημία Τυρνάβου στο εξ’ αναβολής παιχνίδι με 0-3.\nΟι τυπικά φιλοξενούμενοι είχαν την κατοχή στο πρώτο ημίχρονο. Έτσι άνοιξαν το σκορ στο 11’ με αυτογκόλ του Κόκκα ύστερα από φάουλ του Μπαντή Γ. Στο 35’ ξανά απείλησαν με τον Γαλάνη ο οποίος έκανε το σουτ αλλά ο Βλιώρας μπλοκάρει. Δύο λεπτά αργότερα πάλι ο Βλιώρας είπε όχι σε σουτ του Μπαντή Γ.\nΣτην επανάληψη η εικόνα ισορροπήθηκε. Στο 46’ ο Μούργκας θα πάρει την κεφαλιά για τους γηπεδούχους αλλά η μπάλα θα περάσει λίγο άουτ. Στο 54’ ο Κόκκας θα πάρει την κεφαλιά μετά από φάουλ του Μπάκου αλλά η μπάλα θα περάσει πάλι αουτ. Για να έρθει ο Καραγκούνης Σ. στο 60’ να κάνει το 0-2 με δυνατό σουτ μέσα από την περιοχή. Τρία λεπτά αργότερα η Ακαδημία θα απειλήσει. Ο Παπαχατζής Β. θα σεντράρει για τον Παπαχατζή Γ. που θα κάνει την κεφαλιά με την μπάλα να περνά λίγο άουτ. Στο 77’ θα χαθεί η μεγαλύτερη ευκαιρία για τους γηπεδούχους.\nΟ Σπυρόπουλος θα ανατραπεί από τον Πάσιο Β. μέσα στη περιοχή ο ίδιος θα αναλάβει την εκτέλεση με τον Μπαντή Αλ. να απομακρύνει. Το τελικό 0-3 θα το κάνει ο Τσακίρης Β. με πέναλτι στο 90’.\nΑκαδημία Τυρνάβου (Νίκος Κεχαγιάς): Βλιώρας, Παπαχατζής Β., Τσίτσα, Μεζίνι, Κουβεντάρης, Παπαχατζής Γ., Κόκκας (68’ Παπαδόπουλος), Σπυρόπουλος, Μπάκος, Στάμου, Μούργκας.\nΑστέρας Τυρνάβου (Θανάσης Παπακωνσταντίνου): Μπαντής Αλ., Καραγκούνης (85’ Φουντούνης), Καρακώστας Σ. (70’ Πάσιος Β.), Καρατζούνης, Καραγκούνης Β., Πάσιος Αντρ. (65’ Τσακίρης), Καραγούνης Χ., Μπαντής Γ., Γαλάνης, Τσακίρης Κ., Πάσιος Π.\nΔιαιτητική τριπλέτα: Χήτος, Τσαπράζης, Δήμου.\n1.Απόλλων Λάρισας 63\n3.Αετός Αμυγδαλέας 51\n4.Προοδευτική Ανάβρας 50\n5.Αναγέννηση Καλοχωρίου 49\n6.Νέες Καρυές 42\n7.ΠΑΕΔ Πλατυκάμπου 42\n8.Λάρισα 2012 40\n9.Αστέρας Τυρνάβου 36\n10.Δόξα Αργυροπουλίου 34\n11.Δόξα Ραχούλας 33\n12.Κίσσαβος Συκουρίου 32\n14.Ακαδημία Τυρνάβου 24\n16.Δόξα Ομορφοχωρίου 20\n17.Προοδευτική Βερδικούσιας 19


Τετράδιο εξόδου: Μεταρρυθμιστική Αριστερά\nΑντιγράφω από την διακήρυξη των ΜΕΤΑρρυθμιστών:\n" Οι ΜΕΤΑρρυθμιστές για τη δημοκρατία και την ανάπτυξη πήραμε την πολιτική πρωτοβουλία της συγκρότησής μας, όχι απλώς για να αποτελέσουμε άλλη μια πρόταση διαλόγου[...] Δεν μας ενδιαφέρει να δημιουργήσουμε άλλο ένα «κόμμα» για να στεγάσουμε προσωπικές ματαιοδοξίες[...] Η πρωτοβουλία μας έρχεται να συμβάλει στην ανάγκη για τη μεγάλη συνάντηση όλων των δημοκρατικών προοδευτικών δυνάμεων του τόπου. Από το δημοκρατικό και φιλελεύθερο κέντρο έως και την ανανεωτική αριστερά. Μόνο μια τέτοια μεγάλη προοδευτική παράταξη μπορεί να αποτελέσει τη δύναμη που θα διασφαλίσει και θα εγγυηθεί τη δημοκρατική και προοδευτική πορεία της χώρας, την πολιτική σταθερότητά της".\nΕκεί θεωρώ ότι πρέπει να σταθεί και να καταλήξει η σημερινή πανελλαδική σύσκεψη της κίνησης. Δηλαδή να διατυπώσει με σαφήνεια το πολιτικό σχέδιο της επόμενης μέρας. Διαβάζω το αξιοπρόσεχτο κείμενο του φίλου Σπύρου Λυκούδη:\n1. Ότι το πολιτικά φιλελεύθερο δημοκρατικό και κοινοβουλευτικό πολίτευμα με τη θεσμική και λειτουργική του συγκρότηση, το κράτος δικαίου, διασφαλίζει τις ελευθερίες και τα δικαιώματα των πολιτών. Αποτελεί μια μεγάλη ιστορική κατάκτηση. Είναι αδιαπραγμάτευτο. Οφείλουμε να το υπερασπιζόμαστε και να το βελτιώνουμε με κάθε τίμημα.\n2. Ότι η πολιτική ελευθερία και η καταδίκη κάθε πολιτικής βίας αποτελεί ακρογωνιαίο αξιακό λίθο της Μεταρρυθμιστικής Αριστεράς.\n3. Ότι ο Νόμος, η Ευνομία και η Ευταξία είναι δημόσια αγαθά που πρέπει με κανόνες και εγγυήσεις να διαφυλάσσονται και να τηρούνται για τη λειτουργία της Πολιτείας, της κοινωνίας και την προστασία των πολιτών.\n4. Ότι η πολιτική σφαίρα έχει τη δική της αυτονομία και λογική που πρέπει να την προστατεύει και να τη διαφυλάττει από την εισδοχή λογικών που ανήκουν σε άλλες σφαίρες. Να μην υποτάσσεται σε αυτές. Να μην γίνεται υποχείριό τους.\n5. Ότι η οικονομία της αγοράς είναι η μόνη που παράγει πλούτο, αλλά τον διανέμει άνισα, δημιουργεί τεράστιες αδικίες και ανισότητες καθόσον υπακούει στη δική της λογική του κέρδους, της συσσώρευσης, της οικονομικής ισχύος. Όμως, παραμένει ιστορικά η μόνη ατμομηχανή της οικονομικής μεγέθυνσης και της αύξησης της ευημερίας.\n6. Ότι στάσιμες και αυταρχικές κοινωνίες οιασδήποτε πολιτικής απόχρωσης απλώς διαμοιράζουν τη φτώχεια και την εξαθλίωση.\n7. Ότι δυναμικές, ανταγωνιστικές, ανοικτές και ελεύθερες κοινωνίες με ελεύθερες οικονομίες διαφορετικού μείγματος και κοινωνικής ευαισθησίας διασφαλίζουν την παραγωγή και την αύξηση του εθνικού πλούτου.\n8. Ότι εναπόκειται στο κράτος και τη φύση της πολιτικής εξουσίας η αξιοποίηση του εθνικού πλεονάσματος, η άμβλυνση των ανισοτήτων μέσω της αναδιανομής, η προστασία των αδυνάτων, η στήριξη όλων αυτών που άκοντες παραμένουν ή πετάγονται στο περιθώριο της κοινωνίας και της ανάπτυξης, η δημιουργία ίσων ευκαιριών μέσω πολλών μηχανισμών.\n9. Ότι οι προοδευτικές κοινωνικές πολιτικές πρέπει να εμπνέονται από την αρχή της ισότητας, όχι του καθοδικού εξισωτισμού και της εξαθλιωτικής ισοπέδωσης των πάντων. Η διασφάλιση ίσων ευκαιριών στην αφετηρία, η αναγνώριση και επιβράβευση της διαφορετικότητας, της διάκρισης και του ταλέντου σε όλους τους τομείς αποτελούν, μεταξύ άλλων, βασικούς συντελεστές της προόδου μιας κοινωνίας.\n10. Ότι εναπόκειται στο κράτος να διασφαλίζει την ισότιμη πρόσβαση όλων των πολιτών στις υπηρεσίες Παιδείας, Υγείας και Κοινωνικής Ασφάλισης και δημόσιων αγαθών και υπηρεσιών, με λίγα λόγια όλο εκείνο το πλέγμα των ρυθμίσεων που γνωρίζουμε ως κοινωνικό κράτος. Επομένως, ο εθνικός πλούτος για να μοιραστεί και να μοιραστεί μάλιστα με δίκαια κριτήρια, πρέπει πρώτα να παραχθεί. Η αύξηση και δίκαιη κατανομή του πλούτου προάγουν την ευημερία και την ισχύ των χωρών.\n11. Ότι η αντιμετώπιση σοβαρών προβλημάτων απαιτεί διεθνή συνεργασία, υπερεθνικούς θεσμούς και διεθνείς λύσεις, δεν μπορεί εκ των πραγμάτων να περιοριστεί στα όρια του εθνικού κράτους.\n12. Ότι το δίχτυ της κοινωνικής προστασίας πρέπει να καλύπτει αυτούς που έχουν πραγματική ανάγκη για να επιβιώνουν με αξιοπρέπεια, όχι την πολιτική και συντεχνιακή πελατεία. Ότι το κράτος δεν μπορεί να αποτελεί λεία, πηγή προσόδων, εστία σφετερισμού πόρων από διάφορες συντεχνίες, μικρά και μεγάλα συμφέροντα, πηγή προσόδων από διάφορες παρασιτικές κοινωνικές και οικονομικές ομάδες και τις κομματικές νομενκλατούρες.\n13. Ότι η ανάπτυξη της χώρας απαιτεί βαθιές διαρθρωτικές αλλαγές, ριζική δομική προσαρμογή σε όλα τα επίπεδα. Δεν μπορεί πλέον να βασίζεται σε δανεικά και υπερκατανάλωση. Το μοντέλο της πελατειακής και παρασιτικής ανάπτυξης με τη δανειακή υπερκατανάλωση κατέρρευσε. Κάθε νεκρανάσταση είναι εκ των προτέρων καταδικασμένη σε θλιβερή αποτυχία.\n14. Ότι η ανάπτυξη της χώρας, που μόνο αυτή θα την απαλλάξει από το καρκίνωμα της ανεργίας, δεν μπορεί να βασιστεί στον παρωχημένο και αποτυχημένο κρατισμό αλλά στην υγιή και δυναμική επιχειρηματικότητα, στη βελτίωση της ανταγωνιστικότητας, τις εγχώριες και ξένες επενδύσεις υπό σαφείς και διαφανείς κανόνες λειτουργίας και ελέγχου από ένα επιτελικό και αποτελεσματικό κράτος, προς όφελος του κοινωνικού συνόλου. Εναπόκειται στις πολιτικές δυνάμεις, χωρίς δογματισμούς, να βρουν την ισορροπία εκείνη μεταξύ του δημόσιου και του ιδιωτικού που προάγει την ανάπτυξη και ευημερία προς όφελος του κοινωνικού συνόλου. Ούτε εξιδανίκευση της αγοράς ούτε εξιδανίκευση του κρατισμού.\n15. Ότι η ανάπτυξη πρέπει παράλληλα να βασίζεται στη μείωση των ανισοτήτων και την ποσοτική και ποιοτική αναβάθμιση των κοινωνικών υπηρεσιών κατά προτεραιότητα σε συνθήκες δημοσιονομικής στενότητας ούτως ώστε οι πολίτες να μπορούν να ταυτίζονται με τους στόχους της και να καρπούνται το δίκαιο μέρισμα.\n16. Ότι αριστερή-προοδευτική πολιτική δεν είναι οι γηραιότεροι συνταξιούχοι να πληρώνουν τις συντάξεις των νεώτερων, ούτε ο κρατικός προϋπολογισμός να επιδοτεί ευγενή Ταμεία κρατικών συντεχνιών ή ανέπαφους άχρηστους φορείς του Δημοσίου αφήνοντας τα Νοσοκομεία χωρίς γάζες και υλικά, χωρίς το απαραίτητο ιατρικό και νοσηλευτικό προσωπικό. Είναι όλα αυτά δίκαια, λογικά, προοδευτικά, αριστερά, βιώσιμα;\n17. Ότι κάθε αυθεντικά αριστερή μεταρρυθμιστική κυβέρνηση δεν μπορεί να έχει ως στόχο τον κομματικό εποικισμό του κράτους. Αντίθετα, απαιτείται ευρύτερη πολιτική συναίνεση για τον μετασχηματισμό ενός καθηλωμένου κράτους, σε ένα κράτος σύγχρονο, ευρωπαϊκό, αξιοκρατικό και αποτελεσματικό, μοχλό ανάπτυξης, κοινωνικό αρωγό, προαγωγό και προστάτη της κοινωνικής δικαιοσύνης. Κι αυτό απαιτεί ενδογενή πολιτική προσπάθεια, όχι μόνο εξωτερική μνημονιακή πίεση για «ακομμάτιστο κράτος».\n18. Ότι η Ευρώπη και η Ευρωζώνη διέπεται από θεσμούς και κανόνες που χωρίς αυτούς δεν μπορεί να υπάρχει αλλά που ταυτόχρονα τροφοδοτούνται από το πολιτικό περιεχόμενο κάθε χώρας, τείνοντας προς συνιστάμενους συμβιβασμούς και προσφέροντας αλληλεγγύη και προστασία από τις οικονομικές διακυμάνσεις και τους παγκόσμιους κινδύνους. Οι έλεγχοι και η εποπτεία, που θα ενταθούν στο μέλλον για όλους, δεν αποτελεί υποτέλεια και υποταγή, αλλά αναγκαία στοιχεία χωρίς τα οποία θα επικρατούσε καθεστώς χάους και ασυνέπειας.\n19. Ότι η αλληλεγγύη της Ευρώπης είναι συνάρτηση της τήρησης κανόνων, δεσμεύσεων και άσκησης υπεύθυνης πολιτικής. Η αλληλεγγύη δεν είναι δωρεάν παροχή. Προκύπτει από αμοιβαία συνεργασία και αναγνώριση προβλημάτων.\n20. Ότι η εξάρτηση μας από τα θεσμικά όργανα της Ευρωπαϊκής Ένωσης η συκοφαντημένη ως παραχώρηση εθνικής κυριαρχίας, αποτελεί αναπόφευκτο και επωφελές παρακολούθημα της πορείας της προς περισσότερη οικονομική, δημοσιονομική και πολιτική ένωση. Η κυριαρχία αυτή αντλείται κατόπιν με πάρα πολλούς τρόπους που στην ουσία ενδυναμώνουν την ευημερία και την ασφάλεια της χώρας.\n21. Ότι εάν θέλουμε να συμμετέχουμε ενεργά στις διεργασίες της ευρωπαϊκής ενοποίησης και ολοκλήρωσης που έχουν τις δικές τους διακυμάνσεις, για να αντλήσουμε τα οφέλη που προκύπτουν, όπως μέχρι σήμερα, οφείλουμε να πούμε την αλήθεια στους πολίτες για τις συνέπειες. Να πάψουμε να ομφαλοσκοπούμε και να υποδαυλίζουμε τα πιο αντιδραστικά εθνολαϊκιστικά αντανακλαστικά στο όνομα της εθνικής κυριαρχίας και δημοκρατίας, ιδιότητες που χαρακτηρίζουν όλα επίσης τα κράτη-μέλη της Ευρωζώνης και της Ευρωπαϊκής Ένωσης.\n22. Ότι η πολιτική μας επιλογή είναι υποχρεωτική. Με τους ακρο-δεξιούς και ακρο-αριστερούς λαϊκιστές που υπονομεύουν την ευρωπαϊκή ενοποίηση ή με τις δημιουργικές και προοδευτικές δυνάμεις της Ευρώπης. Θα μείνουμε κλεισμένοι στο εθνικό μας καβούκι, έσχατοι και μόνοι ή θα πορευτούμε μαζί με τις άλλες ευρωπαϊκές προοδευτικές δυνάμεις;\nΕτικέτες μεταρρυθμιστές, σπύρος λυκούδης


Ο Βασίλης Μπισμπίκης «βγαίνει» από τις Άγριες Μέλισσες και «πυροβολεί» αδυσώπητα τον Βόσκαρη - celebnews.gr\nΚυριακή, 21.2.2021, 09:35\n“Μεταφέρει νοσηρά τον πόνο που του έδωσε η μάνα του στις άλλες άμοιρες και αδύναμες γυναίκες, που τις εξουσιάζει στη φυλακή. Ένας θρασύδειλος…” τονίζει, μέσα σε όλα, ο Βασίλης Μπισμπίκης.\nΟ Βασίλης Μπισμπίκης παραχώρησε μια εφ’ όλης της ύλης συνέντευξη στο Enjoy της Κυριακής και την δημοσιογράφο Μαρία Ανδρέου. Ο δημοφιλής πρωταγωνιστής από τις «Άγριες Μέλισσες» αναφέρθηκε στις σαδιστικές πτυχές του ρόλου που ερμηνεύει, του Μάνου Βόσκαρη καθώς και το επικείμενο τέλος του.\nΠιο συγκεκριμένα, ο Βασίλης Μπισμπίκης σημείωσε χαρακτηριστικά πως «η τιμωρία του θα είναι αντάξια των εγκλημάτων που διέπραξε. Δεν ξέρω αν η σειρά μοιάζει με αρχαία τραγωδία. Γιατί στην αρχαία τραγωδία, όλοι οι ήρωες έχουν με έναν τρόπο καθένας τους δίκιο. Και ο Κρέοντας έχει δίκιο, και η Αντιγόνη. Ακόμα και ο Οιδίποδας. Γι’ αυτό μιλάμε για τραγωδία. Γιατί το δίκιο, όπως έγραφε ο Αισχύλος στην τραγωδία του «Χοηφόροι», μεταβαίνει από τον έναν ήρωα στον άλλον. Το δίκιο μεταβαίνει… Ο Βόσκαρης δεν είναι τραγικός ήρως γιατί δεν έχει κανένα δίκιο».\nΘα κλείσει τον κύκλο του, φτάνοντας στο τελευταίο σκαλοπάτι. Θα αφαιρέσει μια ζωή. Θα σκοτώσει ακόμα μια φορά.\n«Δεν μπόρεσε να διαχειριστεί τα τραύματα του» προσθέτει, σε άλλο σημείο της συνέντευξης, ο Βασίλης Μπισμπίκης. » Δημιουργεί κακοποιητικές σχέσεις διαρκώς. Μεταφέρει νοσηρά τον πόνο που του έδωσε η μάνα του στις άλλες άμοιρες και αδύναμες γυναίκες, που τις εξουσιάζει στη φυλακή. Ένας θρασύδειλος… Δεν υπάρχει καμία δικαιολογία για όσα ανίερα έκανε στην Ελένη στη φυλακή, από τους αλλεπάλληλους βιασμούς έως την έκτρωση με τη δικαιολογία ότι εκδικείται τον θάνατο του φίλους του Σέργιου. Αυτά τα βασανιστήρια που έκανε στην Ελένη ήταν άνανδρα, δεν τα νομιμοποιεί κανένας άγραφος νόμος».\nΈφη Αχτσιόγλου: «Ναι, είμαι έγκυος»\nΤα Καλύτερά μας χρόνια – Μοντέγοι και Καπουλέτοι\nΉλιος: Η Λένα και ο Πέτρος προσπαθούν να πείσουν τη Μυρτώ να μιλήσει στον Δήμο\nΤηλεθέαση: Παιχνίδι για δύο στην πρωινή ζώνη\nΗ Φαμίλια: Χωρίς νερό μπορώ, χωρίς ίντερνετ όχι\nΆγριες Μέλισσες: Ποιοι ηθοποιοί φεύγουν πριν το τέλος της σεζόν;\nΤηλεθέαση: Πρωτιά εβδομάδας για το Live News με τον Νίκο Ευαγγελάτο


Θρήνος στη Μυτιλήνη: Πέθανε ο Κώστας Δούκας - Newsbomb - Ειδησεις - News\nΕΛΛΑΔΑ 12 Ιουλ 2017 11:41\nΟ «κυρ-Κώστας», ο Κώστας Δούκας, ο μακροβιότερος δήμαρχος Μήθυμνας που με τις δράσεις του άλλαξε ριζικά την αναπτυξιακή τροχιά του Μολύβου άφησε το βράδυ της Τρίτης (11/07) την τελευταία του πνοή σε ηλικία 88 ετών, στο Νοσοκομείο της Μυτιλήνης όπου νοσηλευόταν.\nΕμβληματική μορφή της Αριστεράς εξελέγη δήμαρχος για πρώτη φορά το 1975 υποστηριζόμενος από το ΚΚΕ αλλά κυρίως από τη τοπική κοινωνία. Έμεινε δε έκτοτε δήμαρχος για 16 ολόκληρα χρόνια έως το1991.\nΕκτός από τα καθήκοντά του ως δήμαρχος, ο Κώστας Δούκας συμμετείχε και στους λοιπούς διοικητικούς φορείς του νησιού αφού διετέλεσε μέλος της Τοπικής Ένωσης Δήμων και Κοινοτήτων Μυτιλήνης και εκπρόσωπος στο Νομαρχιακό Συμβούλιο της Μυτιλήνης.\nΠριν από ένα χρόνο σε ειδική εκδήλωση είχε τιμηθεί ο ιστορικός Δήμαρχος του Μολύβου. «Η ιστορία έχει υποκλιθεί στο μεγαλείο του δημάρχου Μήθυμνας» είχε πει ο δήμαρχος Μυτιλήνης Σπύρος Γαληνός ανακοινώνοντας την ομόφωνη απόφαση της τοπικής κοινότητας να ονομαστεί ο δρόμος του κάστρου, ως Οδός Κώστα Δούκα.\nΟ Κώστας Δούκας γεννήθηκε τον Αύγουστο του 1929 στον Μόλυβο από φτωχή οικογένεια. Στα χρόνια της Κατοχής ακολουθούσε τον πατέρα του βοηθώντας τον στην πώληση ψαριών και λαδιού στα γύρω χωριά της περιοχής. Μέσα από αυτή την ασχολία του πρωτοήρθε σε επαφή με τους αντάρτες. Ο εμφύλιος τον βρίσκει μαθητή Γυμνασίου στη Μυτιλήνη όπου με παραίνεση του καθηγητή παρακολουθεί μαζί του πολλές από τις στρατιωτικές δίκες των κομμουνιστών και των μαχητών του Δημοκρατικού Στρατού Μυτιλήνη.